Grad Novi Pazar - Značajna ulaganja u obrazovanje\nZnačajna ulaganja u obrazovanje\nMinistar obrazovanja, nauke i tehnološkog razvoja, Branko Ružić posetio je danas Novi Pazar. Tom prilikom sastao se sa gradonačelnikom Nihatom Biševacem i saradnicima. Nakon sastanka obišli su osnovnu školu Jovan Jovanović Zmaj koja je dobila novu fiskulturnu salu.\n"Na sastanku sa ministrom govorili smo o završetku projekata fiskulturne sale čija je vrednost bila 300 000 e. Izgradnjom ovog objekta, sve gradske škole su dobile fiskulturnu salu, a nastojaćemo da i sve seoske škole dobiju u narednom periodu. Od ministarstva smo dobili 20 miliona za renoviranje seoskih škola kako bismo đacima stvorili što bolje uslove za rad.", rekao je gradonačelnik Nihat Biševac. Ovom prilikom on je najavio predstojeći projekat: "Krajem ove godine biće raspisan tender za izgradnju vrtića "Naše dete" za koje je ministarstvo obezbedilo sredstva u iznosu od 200 miliona dinara. Izgradnja ovog objekta biće od velikog značaja za boravak naših mališana.", rekao je gradonačelnik.\nMinistar Branko Ružić je izrazio zadovoljstvo što je sa svojim timom obišao Novi Pazar i visokoškolske, srednjoškolske i osnovnoškolske ustanove u njemu.\n"Ono što se odmah primećuje je evidentan napredak, ulaganje u infrastrukturu i znanje, a ta investicija je najznačajnija za budućnost svake zemlje.", kazao je ministar Ružić. Govoreći o investicijama on je kazao da je izgradnja fiskulturne sale i fasade u OŠ "Jovan Jovanović Zmaj" finansirana iz kredita Evropske investicione banke preko Jedinice za upravljanje projektima, kao i da je ministarstvo uložilo 200 miliona u renoviranje tri škole, dve u Deževi i jedne u Lukarima.\n"Ovo je samo jedan od delića mozaika i sinergije koja postoji između ministarstva, grada i Vlade koja daje rezultate. Biće mi drago da u skladu sa usvojenim dinamikom položimo kamen temeljac za izgradnju vrtića Naše Dete krajem godine, a da u skladu sa jasno utvrđenim rokovima prisustvujem otvaranju objekta na radost i dece i roditelja.", zaključio je ministar Ružić.


Ozbiljne bezbednosne ranjivosti u DRAM memorijskim uređajima\nIstraživači iz ETH-a Cirih (Švajcarski tehnički univerzitet u Cirihu) otkrili su velike ranjivosti u DRAM memorijskim uređajima, koji se uveliko koriste u računarima, tabletima i pametnim telefonima. Ranjivosti su sada objavljene zajedno sa Nacionalnim centrom za sajber bezbednost, koji mu je po prvi put dodelio identifikacioni broj. Kada pretražujemo internet na laptop računaru ili pišemo poruke na pametnom telefonu, svi volimo da mislimo da smo prilično bezbedni od hakerskih napada pošto smo instalirali najnovija ažuriranja softvera i antivirusni softver. Ali šta ako problem nije u softveru, već u hardveru? Tim istraživača koji je predvodio Kaveh Razavi sa ETH-a u Cirihu, zajedno sa kolegama sa Vrije Universiteit Amsterdam i Kualcomm Technologies, nedavno je otkrio fundamentalne ranjivosti koje utiču na memorijsku komponentu zvanu DRAM u srcu svih modernih računarskih sistema.


- Za veoma kratko vreme, zajedno s Ministarstvom odbrane, uspeli smo da ovaj objekat paviljonskog tipa, kapaciteta 224 mesta, prilagodimo za potrebe smeštaja naših građana. Pokazujemo sposobnost da i ovaj deo posla koji zajednički radimo na osnovu smernica koje dobijamo od predsednika Republike Srbije Aleksandra Vučića, Vlade Republike Srbije i Kriznog štaba, uradimo u kratkom roku - kazao je danas predsednik Pokrajinske vlade Igor Mirović nakon obilaska "Letenke" - piše na sajtu pokrajinske vlade.\nU narednim danima, prema Mirovićevim rečima, radiće se na tome da se rastereti migrantski kamp u Kikindi u kom se trenutno nalazi 1000 ljudi kako bi postojala potpunija kontrola u složenoj epidemiološkoj situaciji u ovom gradu, a u pripremi je i u Somboru objekat u okviru Vojske Srbije.\nU SRBIJI STARTOVAO "KINESKI MODEL" 5 drastičnih mera koje su pomogle Kini da se izbori sa virusom sada će se primeniti kod nas i evo ŠTA NAM SLEDI\n(UŽIVO) U SRBIJI 303 ZARAŽENIH Pod zdravstvenim nadzorom između 10.000 i 15.000 ljudi, korona virus odneo ČETVRTU ŽRTVU\nMinistar odbrane Aleksandar Vulin istakao je da je Vojska Srbije u saradnji s Pokrajinskom vladom i predsednikom vlade Igorom Mirovićem učinila velike napore da se ovo odmaralište prilagodi potrebama trenutne krize i potrebama borbe protiv korona virusa.\n- Ovde će svi oni koji dolaze iz inostranstva moći da provedu određen karantinski period i vreme u kojem ćemo voditi računa o njihovom stanju, proveriti da li su na bilo koji način zaraženi i pružiti im prvu medicinsku pomoć. Ovde je obezbeđena medicinska zaštita 24 časa, odgovarajući smeštajni kapaciteti, tri obroka dnevno, i sve ono što je potrebno da bi proces dijagnostikovanja ali i lečenja mogao nesmetano da se odvija - naglasio je ministar Vulin.\nObilasku "Letenke" prisustvovali su pokrajinski sekretar za zdravstvo prof. dr Zoran Gojković i komandant Prve brigade Vojske Srbije brigadni general Zoran Nasković.\nTRADICIONALNA TRKA Nikad više Deda Mrazova na Paliću\nNa Paliću, sa startom i ciljem ispred „Male gostione“, održana je tradicionalna trka Deda Mrazova.\nNastavnica prekinula štrajk glađu\nNastavnica iz Osnovne škole “Dositej Obradović” iz Bočara u opštini Novi Bečej koja je jutros počela štrajk glađu, prekinula je protest, saznaje "Blic".\nDirektorki nacrtali krst na interfonu\nNOVI SAD - Mirjana Pavlović, direktorka Saobraćajne škole „Pinki” koju Školski odbor tri meseca pokušava da smeni, prekjuče je bila izložena neugodnim pretnjama. Kada se vraćala sa posla, Pavlovićeva je primetila da je na interfonu u ulazu u zgradu pored njenog imena nacrtan krst, a iznad fotelja.\nPlaninar koji je danas oko 13 časova pao i zadobio teže povrede na Fruškoj gori spasen je zahvaljujući akciji Gorske službe spasavanja Srbije (GSS).\nPeticijom traže maksimalnu kaznu za Musića\nPorodica ubijene manekenke Vladislave Červenko pokrenula je peticiju kojom traži da u ponovljenom suđenju osumnjičeni za njeno ubistvo Darijan Musić dobije maksimalnu kaznu zatvora od 40 godina.\nSatima u redu i za običnu potvrdu\nKada treba da uzmu izvod od matičara ili iz katastra, izvade ličnu kartu ili pasoš, overe dokument u sudu ili prijave porez, Novosađani već znaju da to ne može da prođe bez čekanja u redovima i po pet, šest sati, ali i gotovo nikakvu garanciju da će im se ono na kraju isplatiti. Sa čekanjem pred šalterima se, kažu, susreću u većini gradskih i državnih službi.\nTukli čak i devojke\nNOVI SAD - Masovnu tuču u klubu „Kontrast“ u kojoj je u nedelju četrnaestoro mladih povređeno, izazvali su navijači - tvrde menadžeri ove diskoteke, iako policija nije zvanično potvrdila tu informaciju.\nStudenti FTN sami našli novac da odu na takmičenje u robotici\nStudenti i profesori novosadskog Fakulteta tehničkih nauka sami su pronašli sponzore, tako da više nije neizvestan odlazak tri ekipe u Švajcarsku na takmičenje u robotici koje se održava od 21. do 24. maja.


TAKTIKE ZA KLAĐENJE NA ISHOD PRVOG POLUVREMENA – Kladjenje.rs\nHomeTAKTIKE ZA KLAĐENJE NA ISHOD PRVOG POLUVREMENA\nVećina kladilaca zna da je fudbal najpoželjniji sport kada je sportsko klađenje u pitanju.\nPopularnost ove igre širom sveta, kao i veliki broj različitih igara, pruža brojne mogućnosti za klađenje. Sa svim igrama mođete se upoznati, kako u kladioničarskim listama, tako i na sajtovima kladionica. U sledećem članku reći ćemo nešto više o klađenju na ishod prvog poluvremenu fudbalskih utakmica. Smatramo da nema potrebe da objašnjavamo da se fudbalski meč sastoji od dva poluvremena, a sada predstavljamo taktiku klađenja koja mođe povećati uspešnost vaših opklada. Ovu vrstu opklade najbolje je odigrati u 1xbet.\nKako tumačiti statistiku\nPrednosti ovakve vrste klađenja\nNa kojim utakmicama ga primenjivati\nKlađenje na prvo poluvreme odnosi se samo na ishod prvih 45 minuta meča. U svim kladionicama postoje posebne igre samo za ovaj deo utakmice. Kada se kladite na ishod prvog poluvremena, onda igrate na pobedu domaćina u tom delu igre, nerešeno ili pobedu gostiju. Konačan rezultat vas se onda ne tiče. Kada igrate na ishod prvog poluvremena, vaš tiket će biti dobitan odmah po završetku prvog dela igre, a ne na kraju meča. Dobitak vam je odmah isplaćen, pogotovo ako je u pitanju klađenje uživo.\nIgre za prvo poluvreme su veoma slične onima za konačan ishod. Pored klađenja na pobednika, možete igrati i na tačan rezultat, hendikep, broj golova i ostale ponuđene igre. Naša strategija odnosi se na konačan ishod u prvih 45 minuta. Međutim, naši saveti mogu se koristiti i za ostale igre ponuđenje za klađenje na prvo poluvreme.\nU fudbalu postoje ekipe koje igraju veoma napadački na početku meča, dođu do prednosti, ali ne uspeju da je sačuvaju na kraju. Na drugoj strani postoje timovi koji igraju odlično u finišu meča i često stižu do preokreta u kasnoj fazi utakmice, kao što je to slučaj bio sa Mančester Junajtedom u vreme Aleksa Fergusona. Zato ćemo vam predstaviti taktiku kako da se kladite i ostvarite dobitak već na kraju prvog poluvremena.\nKod ove igre statistika je ključni faktor. Preporučujemo vam da pronađete dobar izvor i snabdete se dovoljnom količinom statističkih podataka, koji će vam pomoći da izaberete pravu opkladu. Sajtovi velikih kladionica uglavnom nude bogatu statistiku za većinu mečeva. Sledeće što trebate da uradite je da pronađete podatke iz statistike za ekipe koje želite da igrate, ali koji se odnose samo za prvo poluvreme. Ovo će vam dati tačan prikaz kako otvaraju utakmice.\nMožete potražiti poredak u ligi posle prvog poluvremena. Ove tabele su slične tabelama sa konačnim ishodima, ali pokazuju koji timovi igraju dobro u prvom poluvremenu, a koji baš i ne. Ovde se vidi i broj pobeda, remija i poraza, ali i broj postignutih, odnosno primljenih golova. Ove informacije mogu biti važne kada je u pitanju kompletno prvenstvo, ali i pojedini timovi iz lige.\nOvi statistički podaci mogu vam pomoći da vidite da li tim koji beleži dobre rezultate uspeva da do prednosti dođe već posle prvog poluvremena. Takođe se vidi da li neka ekipa koja nema tako dobre rezultate u prvenstvu, ipak dobro igra u prvih 45 minuta.\nZa ovu svrhu koristićemo tabelu prvenstva engleskog Čempionšipa u sezoni 2017/18. Na prvoj tabeli vidimo trenutni poredak timova po broju osvojenih bodova, a na drugoj poredak po rezultatima samo prvog poluvremena. Upoređivajući ove dve tabele možemo izvesti sledeće zaključke.\nVulverhempton je tim koji igra podjednako dobro u oba poluvremena i kada dođe do prednosti u prvom, obično taj meč završi pobedom.\nDerbi Kaunti se nalazi na 5. Mestu, ali je drugi kada su u pitanju rezultati prvog poluvremena, što nam govori da ovaj tim igra odlično u prvih 45 minuta.\nLids je tek 14. Kada se gleda ukupni učinak, ali je 7. Kada je u pitanju ishod prvog poluvremena. Kada bi se gledali samo rezultati prvog dela, Jorkširci bi se borili za plasman u Premijer ligu. Vidi se da ovaj tim igra dobro u prvih 45 minuta, ali ne uspeva da prednost zadrži u nastavku meča.\nReding je 20. U ukupnom poretku, ali je poslednji kada su u pitanju rezultati iz prvih 45 minuta. To znači da ovaj tim jako slabo počinje svoje utakmice.\nSanderlend je na poslednjem mestu kada je ukupni poredak u pitanju, sakupio je samo 28 bodova iz 38 utakmica, ali kada bi računali samo rezultate iz prvog poluvremena, ovaj tim bi imao 40 bodova i bio bi van zone ispadanja. To znači da „crne mačke“ igraju solidno u prvom poluvremenu.\nEvo kako bi trebalo da uradite analizu. Ovako možete uporediti koji timovi postižu bolje rezultate u prvom poluvremenu, a koji u drugom. Kada vidite koji su to timovi sa boljim učinkom u prvih 45 minuta, moći ćete da odlučite na koga ćete staviti ulog. U drugom primeru, na učinku Sanderlenda, možete videti nešto zanimljivo, pošto je ovo njihov učinak u pet poslednjih mečeva.\nSanderlend je zabeležio dva remija I tri poraza, dakle imao je slab učinak. Mežutim, kada pogledamo njihov učinak samo u prvom poluvremenu, oni bi imali dve pobede, dva nerešena rezultata I samo jedan poraz, što je odličan učinak. To nam pokazuje da ovaj tim igra dobro u prvom delu meča, ali ne uspeva da sačuva rezultat do kraja.\nPrednost ovakve vrste klađenja\nU primeru iznad videli smo kako možemo da razumemo osobenosti pojedinog tima u određenoj ligi. Međutim, opklade na prvo poluvreme ne odnose se uvek na igru na favorite. Razlog je jasan, a to su visoke kvote. Kod ove strategije morate pronaći tim igra dobro u prvom poluvremenu protiv određenog tima. Odnosno, ko mu je omiljeni rival. Kvote za pobedu u prvom poluvremenu mogu biti I veće nego za konačan trijumf.\nEvo nekih konkretnih primera\nUzmime meč Kardifa protiv Bartona. Koeficijent na pobedu Kardifa je 1.40, dok je njegova pobeda u prvom poluvremenu čak 1.95. Drugi primer je utakmica Lidsa I Boltona. Pobeda domaćih je 1.80, a pobeda u prvom poluvremenu čak 2.50, što je odlična kvota, uzimajući u obzir da Lids igra dobro u prvom poluvremenu.\nNaravno, ne morate uvek odigrati samo na prvo poluvreme, ali smo želeli da vam predočimo da su kvote veće kada se igra na ishod prvih 45 minuta, nego na konačan. Naša taktika se uglavnom zasniva na usvajanju statistike I upoznavanja sa istom pre meča. Ostale metode se svode na osnovni vid iste strategije, a to je klađenje na rezultate prvog poluvremena.\nPo našem mišljenju, klađenje na ishod prvog poluvremena može se primenjivati na sve fudbalske utakmice. Poenta je da dobro proučite kako se odvijaju stvari u određenoj ligi I pronađete pravi tim za tavu igru. Ovo može biti primenjivo na svako prvenstvo, ali je naš savet da sačekate nekoliko kola od starta lige i steknete uvid u tamošnje prilike. Ako pomno pratite određenu ligu biće vam lakše da predvidite šta će se na mečevima u njoj dešavati.\nTaktika pogađanja krajnjeg ishoda prvog poluvremena neke fudbalske utakmice može vam doneti dosta uspeha u klađenju. Već vam je jasno šta tražite. Pronađite timove i lige i pratite trendove koji su u prvoj polovini meča, a ne na kraju utakmice. Za opklade za prvo poluvreme ne morate čekati svih 90 minuta da bi stigli do dobitka. Potrebno je samo da sačekate 45 minuta, ali svakako razmislite dobro. Sve zavisi od vaše procene, kao i vremena koje imate za upoznavanje sa situacijom.


GDPR je samo početak – sledeća velika stvar u zaštiti podataka je ePRIVACY | SecuritySEE.com\nNaslovna Menadžment GDPR GDPR je samo početak – sledeća velika stvar u zaštiti podataka je...\nGDPR je samo početak – sledeća velika stvar u zaštiti podataka je ePRIVACY\nPosle četiri godine pripreme i rasprave, odobrena od strane Parlamenta EU 14. aprila 2016. godine, Opšta uredba o zaštiti podataka o ličnosti stupila je na snagu 25. maja 2018. Međutim, čini se da je GDPR je samo početak - velika borba u zaštiti podataka tek sledi.\nOpšta uredba EU o zaštiti podataka (GDPR) zamenjuje Direktivu o zaštiti podataka 95/46 / EC i osmišljena je tako da uskladi zakone o zaštiti podataka širom Evrope, kako bi zaštitila i osnažila sve građane EU podatke o privatnosti i preoblikovala način na koji organizacije u čitavom regionu pristupaju privatnim podacima.\nNakon meseci čekanja, Uredba EU o zaštiti podataka o ličnosti (GDPR) stupila je na snagu 25. maja 2018. godine, a prijemne pošte korisnika bile su zatrpane e-poštom upozoravajući ih na promene politike privatnosti kompanija. Međutim, iako je svet (uglavnom) prihvatio GDPR i nastavio da unapređuje zaštitu podataka kako bi se uskladio sa ovim aktom, to nije kraj donošenja propisa EU o zaštiti privatnosti, a koja pogađa tehnološku industriju.\nZa petama GDPR-u dolazi i regulativa ePrivacy, posebna regulativa čiji je fokus na osiguranju privatnosti pojedinaca, a odnosi se na elektronske komunikacije. Iako konačni nacrt uredbe ePrivacy nije uspeo da u isto vreme kada i GDPR bude izglasan, na istom se aktivno radi i očekuje se da će uskoro biti objavljen.\nZbog svega navedenog, važno je da kompanije prepoznaju različite načine na koje će propisi GDPR i ePrivacy uticati na njihov posao. U nastavku su opisane tri osnovne razlike koje poslovni lideri moraju znati između ove dve uredbe.\nUredba ePrivacy pokriva isključivo elektronsku komunikaciju\nDok je GDPR opšti propis za lične podatke koji se čuvaju ili koriste od strane kompanija, ePrivacy je lex specialis za GDPR kada je u pitanju komunikacija. To znači da, kada se pitanje vezano za privatnost podataka pokreće u vezi sa komunikacijama, regulatori će podrazumevati ePrivacy za datu instancu. Predviđeno je da ove dve Uredbe komplementiraju jedna drugu.\nUredba o privatnosti ePrivacy je zapravo ažurirana postojeća Direktiva o e-privatnosti, koja je prvobitno bila uspostavljena kako bi se garantovalo „pravo na privatnost u sektoru elektronskih komunikacija“ u skladu sa direktivom. Direktiva je bila prvobitno fokusirana uglavnom na e-poštu i SMS poruke, ali predložena izmena takođe će se baviti i zaštitom privatnih podataka u uslugama koje pružaju aplikacije kao što su WhatsApp, Facebook Messenger i Skype, zajedno sa uređajima Internet of Things (IoT). Pored toga, regulacija ePrivacy će takođe zaštititi metapodatke povezane sa elektronskim komunikacijama.\nUredba ePrivacy uključuje i podatke koji nisu lični\nGDPR je direktno usredsređen na zaštitu ličnih podataka, dok je regulativa ePrivacy u većoj meri usredsređena na poverljivost komunikacija, ona može sadržati i „podatke koji nisu lični kao i podatke vezane za pravna lica“, navodi se u predlogu.\nOriginalna Direktiva o e-privatnosti se često naziva i „Zakon o kolačićima“ jer je nametnula potrebu za informisanjem korisnika i njihovim pristankom pre nego što kompanija može da prati korisnika interneta sa svojim tzv. kolačićima (HTTP cookies eng.). Ovom Uredbom je predviđeno da se uvedu i nova pojašnjenja kao i pojednostavljena pravila za saglasnost, zajedno sa drugim novim alatima za zaštitu od neželjenog praćenja komunikacije.\nImaju različite pravne okvire\nI GDPR i predložena Direktiva ePrivacy odražavaju slične aspekte privatnosti, ali to rade iz perspektive različitih pravnih statuta.\nKao što je i navedeno u samom predlogu, osnova za regulaciju privatnosti kod Direktive ePrivacy je član 16. i član 114. Ugovora o funkcionisanju Evropske unije. Međutim, on takođe odražava deo člana 7. Povelje o osnovnim pravima: „Svako ima pravo na poštovanje svog privatnog i porodičnog života, doma i komunikacija“.\nGDPR se, sa druge strane, zasniva na članu 8. Evropske povelje o ljudskim pravima, koji glasi: „Svako ima pravo na poštovanje svog privatnog i porodičnog života, njegovog doma i njegove korespondencije“. Međutim, za ePrivacy, u samom predlogu naglašeno je da se značenje i obim člana 7. Povelje o osnovnim pravima tumači se na isti način kao član 8. iz Evropske povelje o ljudskim pravima.\nOpšta regulativa o zaštiti podataka je na snazi od 25. maja 2018. godine, ali za tehnološku industriju nema odmora. Sledeća pravna bitka u vezi sa zaštitom podataka u Evropi je već iza ugla, u vidu Uredbe ePrivacy. Uredba se tiče usluga koje omogućavaju privatne interakcije, poput aplikacija kao što su Skype i WhatsApp. To zahteva od kompanija da dobiju dozvolu od korisnika da prate njihovu upotrebu ili sakupljaju podatke iz razgovora, a kompanije bi morale da ponude isti kvalitet usluge svim korisnicima, bez obzira da li pristaju na prikupljanje podataka ili ne.\nUredba je odobrena od strane Evropskog parlamenta, i nalazi se na razmatranju od strane Saveta Evropske unije. Regulatori tvrde da će ova Uredba staviti kontrolu podataka u ruke korisnika. Međutim, iz tehnološke industrije upozoravaju da će se donošenjem ove Uredbe ograničiti inovacije i učiniti da mnoge usluge postanu nedostupne ili znatno skuplje. Ostaje nam da sačekamo i vidimo rezultate u mesecima koji slede.\nPrethodni članakSprečena ekološka katastrofa kod Obrenovca\nSledeći članakObeležen Dan policije


Pet najvećih opasnosti koje vrebaju na internetu – kako se zaštititi - Megafon\nIz Niša do poznatih svetskih modnih magazina Preliminarni test na disleksiju deci svih uzrasta\nPet najvećih opasnosti koje vrebaju na internetu – kako se zaštititi\nSep 22, 2018 U rubrici: magazzin\nJasno je da bez interneta više ne možemo. Ali, koliko god da je korisno sve što se na njemu može naći, ne smemo da zaboravimo da u virtuelnom svetu vrebaju opasnosti koje lako mogu da nas ugroze i u „realnom“ svetu. Izdvojili smo pet najvećih opasnosti, a kako da se od njih zaštitimo i u digitalnom i u „fizičkom“ okruženju, rekao nam je istraživač SHARE fondacije Bojan Perkov.\n– HAKERI – Više se ni ne zna koliko puta do sada su ukradene privatne fotografije poznatih ličnosti iz njihovih telefona, klauda i sl. i objavljene na internetu. Ipak, nisu samo zvezde u opasnosti. I mi, „obični“ ljudi, možemo biti mete ovakvih napada i ucena.\n„Imajući u vidu koliko su mobilni telefoni, laptopovi i drugi uređaji koje svakodnevno koristimo i podaci koje koristimo postali “deo” nas, pa i naše najdublje intime, nije za čuđenje što tim podacima pokušavaju da pristupe osobe sa ciljem da ih zloupotrebe. Kada je reč o “sekstingu”, smatram da je pristup “nemojte to da radite” zapravo pogrešan i predstavlja krivljenje žrtve. Poverenje je jedna od najvažnijih valuta, ako se tako može reći, u digitalnom društvu. Ucene u digitalnom okruženju dobijaju više na težini, jer jednom objavljena privatna fotografija ili video se veoma teško mogu u potpunosti ukloniti sa interneta, te svesni posledica ljudi biraju da plate sajber-kriminalcima kako ti sadržaji ne bi bili objavljeni, ali tu upadaju u zamku jer praktično veruju osobi koja im je već naškodila“, kaže Bojan Perkov, istraživač SHARE fondacije.\nNaš sagovornik podseća da u Srbiji postoji krivično delo Neovlašćeno objavljivanje i prikazivanje tuđeg spisa, portreta i snimka (čl. 145 Krivičnog zakonika), za koje je zaprećena novčana kazna ili do dve godine zatvora, a ukoliko je počinilac službeno lice u vršenju službe do 3 godine zatvora.\n– INTERNET PREDATORI – Verovatno vam se nekad desilo da dobijete neželjeni start u inboks. Sve je u redu ako, vas ta osoba, nakon odbijanja, ostavi na miru. Ali, šta raditi ako poruke ne prestaju da stižu, postanu pretnje ili, još gore, ako izađu iz inboksa?\n„Ukoliko vas neko konstantno uznemirava, možete da koristite opciju za blokiranje (“block”) te osobe na aplikaciji i da ih prijavite platformi za uznemiravanje (“report”). Od skoro u Republici Srbiji postoji krivično delo proganjanja (član 138a Krivičnog zakonika)“.\nOvaj član kaže da, ukoliko vas neko prati, pokušava da stupi u kontakt s vama direktno ili preko sredstava komunikacije, iako vi to ne želite, zloupotrebljava podatke o vama, preti vam ili radi bilo šta što može da vam ugrozi život, suočava se sa novčanom kaznom ili do 3 godine zatvora. Ako izazove opasnost po vaš život ili nekog vama bliskog, kazna je od tri meseca do pet godina zatvora. A za smrtni ishod njegovih radnji kazna je od jedne do 10 godina zatvora.\n„Suština je da ako vam neko preti, ucenjuje vas ili uznemirava ili na vas bilo koji drugi način ugrožava, odgovornost je ista u digitalnom kao u “fizičkom” okruženju. Kada je reč o upotrebi aplikacija poput Tindera, a to važi i za sve druge onlajn platforme, moramo biti svesni da ulazimo u arenu koja je puna aktera čije su namere maliciozne i budemo u mogućnosti da to prepoznamo na vreme i prekinemo svaku komunikaciju sa osobama za koje procenimo da nam mogu naškoditi“, objašnjava Bojan Perkov, istraživač SHARE fondacije.\n– LOPOVI – Često čitamo o tome da ne treba postavljati slike sa odmora dok smo na odmoru, jer tako ostavljamo poruku lopovima da je kuća prazna.\n„Takva praksa ima smisla i treba generalno voditi računa o tome koje podatke o sebi ostavljamo javno na internetu. Ako slike objavljujete na “zaključanom” nalogu i birate pratioce, tj. krug ljudi sa kojima delite fotografije, smanjujete mogućnost da nepoznati ljudi pristupe tim sadržajma. Sa druge strane, uvek postoji mogućnost da prijatelj koji vas prati preuzme tu sliku i objavi je javno, tako da je generalno teško sačuvati sadržaj koji se jednom objavi od pristupa.“\n– INTERNET KUPOVINA – Kako se veći deo naših života preselio na internet, tako i u kupovinu više ne moramo u obližnji šoping centar. Ipak, tamo možemo da dodirnemo i probamo ono što kupujemo. Kupujući na internetu, kao što je već rekao naš sagovornik, koristimo se jednom od najvažnijih valuta u digitalnom društvu – poverenjem.\n„Uvek treba proveriti reputaciju onlajn prodavnice, što se često može lako postići jednostavnom pretragom na Guglu. Što se naloga tiče, prodavnice su takođe jedan reputacioni sistem (korisnicima se dodeljuju “zvezdice” ili se na drugi način kvantifikuje njihova reputacija u zavisnosti od ponašanja) te treba kupovati samo od najbolje ocenjenih naloga. Recimo, ako neki generalno skup proizvod prodaju po niskoj ceni (npr. najnoviji modela iPhone-a za 10 dolara) to je naravno znak za uzbunu“, kaže Bojan i dodaje:\n„Važan savet za kupovinu: ne objavljujte slike svojih ili tuđih platnih kartica na internetu i ako posumnjate da vam neko skida novac sa kartice, tj. prikazuju vam se sumnjive transakcije za koje znate da niste obavili, odmah kontaktirajte banku i otkažite karticu.“\n– DEZINFORMACIJE/LAŽNE VESTI/MANIPULACIJE – Banalno je reći da smo zatrpani lavinom informacija na internetu, ali zaista je tako. Dezinformacije ili, kako ih danas zovu „fake news“, postoje oduvek, ali sada lakše i brže stižu do nas. Ipak, ima načina da se ne upecamo na svaku informaciju koja može i ne mora da bude tačna.\n„S obzirom na to koliko informacija dnevno primimo i obradimo, prilično je teško proveravati svaku. Ovde u igru ulazi reputacija aktera koji objavljuju informacije, tj. kome možemo verovati i koliko. Greške sa objavama informacija koje nisu proverene dešavaju se i najprofesionalnijim medijima, ali svakako treba da budemo svesni da se nijedna informacija ne može više uzimati zdravo za gotovo. Autentičnost fotografija se može proveriti pomoću Gugl pretrage, za većinu sajtova postoji mogućnost provere ko je registrovao domen, a postoje i brojne organizacije koje proveravaju objavljenje podatke i informacije. U Srbiji postoje portali Raskrikavanje, Istinomer i Fake News tragač, koje u lokalnom kontekstu proveravaju navode i podatke objavljenje u medijima“.\nJovana Jović: U redu je da fejlujete i shvatite da nešto nije za vas\nJul 29, 2020 Sonja Urošević in:magazzin, webetext with\tno comments\nVuk želi da svira klavir i komponuje, a hobi mu je programiranje\nJul 24, 2020 Sonja Urošević in:magazzin, webetext with\tno comments


Han, Vučić i Tači zajedno na Minhenskoj bezbednosnoj konferenciji\nTanjug 14. februara 2019. 13:14\nBRISEL, 14. februara ( Tanjug) – Evropska komisija najavila je da će komesar Johanes Han zajedno sa predsednicima Aleksandrom Vučićem i Hašimom Tačijem 16. februara učestvovati na panelu ”Bezbednost u jugoistočnoj Evropi”, u okviru Minhenske bezbednosne konferencije, koja se od 15. do 17. februara održava u Nemačkoj.\n”Komesar Han će održati niz bilateralni sastanaka, uključujući i učešće u diskusijama među kojima je i subotnji panel o ‘Bezbenosti u jugoistočnoj Evropi’, zajedno sa predsednicima Hašimom Tačijem i Aleksandrom Vučićem”, stoji u najavi Evropske komisije.\nIz Brisela je najaveljno da će EU na Minhenskoj bezbednosnoj konferenciji od 15. do 17. februara predstavaljati šefica EU diplomatije Federika Mogerini i komesari Ginter Etinger, Johanes Han, Hristos Stilijanides i Julijan King.\nFederika Mogerini u petak u Minhenu učestvuje na panelu o evropskoj bezbednosti i odbrani zajedno sa generalni sekretarom NATO Jensom Stoltenbergom i šefom nemačke diplomatije Heikom Masom, navode u Evropskoj komisiji.\nIz organizacije Mihnenske koferencije najavljeno je učešće 35 svetskih lidera, 50 šefova diplomatija i 30 ministara odbrane.\nMeđu njima biće i kancelarka Nemačke Angela Merkel, potpredsednik SAD Majkl Pens i ruski šef diplomatije Sergej Lavrov.\n- Kad su gurali podmornicu da upali.


U organizaciji Saveta za zdravstvo SNS-a Kruševac održana tribina povodom obeležavanja „Oktobra – meseca borbe protiv kancera dojke“ | RTK\nU organizaciji Saveta za zdravstvo SNS-a Kruševac održana tribina povodom obeležavanja „Oktobra – meseca borbe protiv kancera dojke“\nObjavljeno: petak, 25. oktobar 2019.\nU Beloj sali Kulturnog centra u Kruševcu u organizaciji Saveta za zdravstvo Srpske napredne stranke organizovana je tribina povodom obeležavanja oktobra-meseca borbe protiv kancera dojke.\n-Ovo je jedna u nizu održanih tribina, a cilj je, pre svega podstaći žene da se redovno javljaju na preventivne preglede, jer je to najbolji način da se bolest dijagnostikuje na vreme, a time poveća i stepen izlečenja, istakao je onkolog doktor Zoran Gajić.\nZadatak lekara je da ubede žene da se redovno odazivaju skrining pregledima, a ukoliko dođe do operacije da se imaju poverenje u hirurge, naglasio je specijalista hirurgije doktor Vojkan Gašić. Na tribini je govorila i specijalista radiologije doktorka Rada Joksimović Zmejkoski, koja je pozvala žene da se odazovu preventivnim pregledima , a ukoliko posumnjaju u oboljenje Radiološkoj službi .\nPrethodno : Realizacija pilot projekta „Inkluzija Roma i drugih marginalizovanih grupa u Srbiji“.\nSledeće : Novi projekat portala RTK: MLADI I JEZIČKA KULTURA – zaštita ćirilice i jezika


Datum objave: 24.05.2019 12:48 | Autor: MINISTARSTVO UNUTRAŠNJIH POSLOVA\nMinistar unutrašnjih poslova Crne Gore Mevludin Nuhodžić i potpredsjednik Vlade Republike Sjeverne Makedonije i ministar unutrašnjih poslova Oliver Spasovski potpisali su danas, nakon zajedničke sjednice dvije vlade, Protokol o saradnji između Ministarstva unutrašnjih poslova Crne Gore i Ministarstva unutrašnjih poslova Republike Sjeverne Makedonije u oblasti evropskih integracija.\n„Potpisivanje Protokola o saradnji u oblasti evropskih integracija će doprinijeti jačanju saradnje između dva ministarstva, a svoje kapacitete, u dijelu sprovođenja obaveza u okviru poglavlja 23 i 24, stavićemo na raspolaganje kolegama iz Sjeverne Makedonije. Vjerujem da će stručna znanja i naše iskustvo tokom pregovaračkog procesa biti od značaja za kolege iz susjedne Makedonije, kao i da ćemo, kroz ovaj vid saradnje, dodatno unaprijediti razmjenu informacija među institucijama zaduženim za sprovođenje zakona“, saopštio je ministar Nuhodžić. Dodao je da je snažna posvećenost dvije države evropskoj i evroatlantskoj perspektivi rezultirala inicijativima od zajedničkog interesa na polju unutrašnjih poslova.\nVIDEO: Bilateralni sastanak ministara Nuhodžića i Spasovskog - kadrovi\n„Zajednička sjednica dvije vlade potvrđuje bliske i prijateljske veze Crne Gore i Sjeverne Makedonije, a intenzivna policijska saradnja je od ključnog značaja za stabilnost i bezbjednost Regiona“, zaključio je ministar Nuhodžić.


Roboti uskoro za volanom: Predstavljen Mercedesov futuristički gradski autobus - Autobusi.NETAutobusi.NET\nObjavio: Slobodan Kostić Datum: 18.07.2016 Kategorija: Proizvođači autobusa, Tehnologija, Vesti Objavite komentar\nDanas, 18. jula 2016. godine, na BRT liniji u Amsterdamu, predstavljen je Mercedesov automatizovani gradski autobus pod jednostavnim imenom – „Future Bus“. Futuristički autobus će biti predstavljen na ovogodišnjem IAA u Hanoveru, krajem septembra, sa kog ćemo vas ekskluzivno izveštavati.\nNovi Mercedesov autobus opremljen je takozvanim CityPilot sistemom, koji preuzima od vozača upravljanje vozilom, a uz pomoć kamera, radara i GPS lociranja bezbedno prevozi putnike od tačke A do tačke B, zaustavlja se na semaforima i stanicama, a čak može i da prolazi kroz tunele neometano. U svakom trenutku, vozač može bilo kojom komandom da preuzme upravljanje nad vozilom, a prepušta ga autopilotu jednsotavnim pritiskom na dugme.\nNovi CityPilot sistem je osmišljen po ugledu na HighwayPilot sistem, koji je Mercedes-Benz testirao na svojim kamionima pre dve godine. Autobus se zaustavlja na stanici tačno u milimetar, sam otvara i zatvara vrata i ponovo kreće. Vozač za to vreme nadgleda sisteme, odmara i uživa u pogledu sa najboljeg sedišta u autobusu. CityPilot se sam zaustavlja na semaforima, a po potrebi i na pešačkim prelazima kako bi ustupio prolaz putnicima. Sistem preko WiFi mreže preuzima podatke o trasi, pa tako može i da uspori ili ubrza u nekom trenutku kako bi maksimalno iskoristio „zeleni talas“. Novi autobus je danas u toku dana vozio na liniji 300 u Amsterdamu, koja povezuje aerodrom Šipol i gradić Haarlem. Linija je dugačka oko 20 kilometara, ima nekoliko tunela i mostova, tako da je ova linija bila idealna za testiranje autopilota. Autobus je bez greške prošao celom trasom, bez ijedne intervencije vozača. Kako kažu iz Mercedesa, „Future Bus“ je idealan za BRT sisteme, gde je izdvojen od ostatka saobraćaja i gde je infrastruktura u dobrom stanju. Ipak, to ne sprečava korisnike da „uključe autopilot“ i na ulicama gde ima i drugog saobraćaja.\nNaravno, kako bi predstavio manire budućnosti u što boljem svetlu, Mercedes-Benz je posebno dizajnirao autobus za testiranje. Iako je baziran na Mercedesovom „best-selleru“, gradskom autobusu Citaro, po izgledu ovaj autobus veoma malo podseća na svog brata. Eksterijer je dizajniran asimetrično, što je danas moderno i atraktivno, a unutrašnjost je vrlo zanimljivo organizovana. Naime, unutrašnjost je podeljena u tri sekcije: „servisnu“, koja se nalazi u prednjem delu vozila i ima direktnu komunikaciju sa vozačem, „ekspresnu“, koja se nalazi kod vrata i namenjena je putnicima koji se voze samo nekoliko stanica i „laundž“ deo, u zadnjem delu vozila, koji je namenjen putnicima na dužim relacijama. U ovom delu putnici mogu bežično da pune svoje telefone putem magnetne indukcije i tako još više uživaju u vožnji.\nIako ne liči na svog prethodnika, Future Bus je ispod haube veoma sličan. Opremljen je sedmolitarskim Euro 6 motorom Mercedes-Benz OM936 koji razvija 299 konjskih snaga a uparen je sa automatskim menjačem ZF EcoLife ili Voith DIWA. Po dimenzijama je isti kao i njegov prethodnik, ali dizajn svakako doprinosi atraktivnosti javnog prevoza, što je i bio Mercedesov cilj. U narednih pet godina, fabrika će uložiti 200 miliona evra za razvoj ovog programa, a prototip će biti predstavljen na ovogodišnjem izdanju IAA u Hanoveru, odakle ćemo vas ekskluzivno izveštavati.\nautopilot Citaro gradski Mercedes-Benz om936\nTagged with: autopilot Citaro gradski Mercedes-Benz om936\nPrevious: FOTO: Međugradski Mercedes iz Ikarbusa\nNext: Iveco Crossway za austrijsku poštu


Milikić obećao transparentno krojenje budžeta za 2018. godinu | Ist Media\n11:43: AM Sunday September 20, 2020\nMilikić obećao transparentno krojenje budžeta za 2018. godinu\nObjavljeno 16. August 2017. at 10:06 piše Ist Media\nBOR (IST Media, Aleksander Ilić) Predsednik opštine Bor Aleksandar Milikić održao je sastanak sa korisnicima opštinske kase kako bi počelo planiranje budžeta za narednu godinu. To bi prema nekoj ideji bio programski budžet, ali bi trebalo da se u njegovu izradu na vreme uključe svi korisnici.\n„Nakon prvog kruga razgovora i davanja nekih osnovnih smernica napravićemo jednu realnu raspravu posebno sa svim ciljnim grupama, a onda kasnije i javnu raspravu na nivou opštine gde će svaki građanin imati pravo da da sugestiju i da ima uvid u taj budžet. Ovo radimo zbog transparentnosti, mi problem na nivou opštine vidimo na jedan način, korisnici na drugi, a građani na neki svoj način. To i jeste suština svega ovoga“, naglasio je predsednik opštine Bor Aleksandar Milikić.\nNaredne godine će opština Bor više pažnje posvetiti socijalnoj politici, a gledaće se da se javni sektor maksimalno isključi iz budžeta.\n„Ne može se subvencionisati ono što nije dobro. Napraviće se promene, a nakon toga će se definisati način pomoći“, dodaje predsednik Milikić.\nU sledećoj godini očekuje se da će realan budžet biti oko dve milijarde dinara.


Pavić: Džaferovićeve ucjene blokiranje institucija BiH\n/ Plus / Politika / Pavić: Džaferovićeve ucjene blokiranje institucija BiH\nvijesti.ba03.03.2019. u 16:31\nPredsjednik DNS-a Marko Pavić rekao je danas da ucjenjivački stav bošnjačkog člana Predsjedništva BiH Šefika Džaferovića kada je riječ o formiranju Savjeta ministara znači blokiranje institucije BiH i nefunkcionisanje BiH.\n– Neka se oni koji nam nameću takvu politiku zamisle šta rade BiH. Nema smisla to što radi Džaferović, da ucjenjuje nečim što treba da bude dio budućih odluka, odluka o formiranju Savjeta ministara – rekao je Pavić novinarima u Banjaluci, prenosi RTRS.\nOn je poručio da Republika Srpska ima svoj put, svoje organe i institucije, te da će nastaviti da funkcioniše.\nPavić kaže da se DNS davno opredijelio za put prema EU i da je zainteresovan da sve institucije u BiH, pa tako i u Republici Srpskoj, to zadovolje kroz odgovore na dodatna pitanja i upitnike, te kriterijume koje traži EU.\n– Očekujem da naši odgovori budu prihvaćeni i da će BiH ubrzo dobiti za jedan viši nivo u odnosima sa EU – rekao je Pavić.\nDžaferović je izjavio da se “ne može dati mandat za sastav Savjeta ministara nekom ko unaprijed kaže da neće poštovati zakone, odluke i usvojene politike”, te da je pitanje predaje Godišnjeg nacionalnog plana pitanja vladavine prava.


PO nalogu Osnovnog državnog tužilaštva uhapšeno je nekoliko službenika Uprave policije Crne Gore, zbog sumnje da su zloupotrebili službeni položaj ukidanjem zabrane ulaska u Crnu Goru pripadnicima kriminalne grupe Veljku Belivuku i Marku Miljkoviću krajem prošle godine.\nSinoć je po nalogu Osnovnog državnog tužilaštva priveden šef Sektora opšteg kriminaliteta Uprave policije Aleksandar Bošković i dvoje službenika tog sektora Saša Đurović i Slavka Ivanišević.\nNalog za privođenje izdao je osnovni državni tužilac Vukas Radonjić, a po krivičnoj prijavi državnog sekretara u Ministarstvu unutrašnjih poslova Rada Miloševića.\nBelivuk, Miljković, Nebojša Janković, Ratko Živković i još nekoliko zasada neidentifikovanih članova kavačkog kriminalnog klana sumnjiči se za ubistvo pripadnika škaljarskog klana Damira Hodžića i njegovog zeta Adisa Spahića.\nPrema pouzdanim saznanjima "Novosti", narednih dana se može očekivati da se zbog ovog slučaja pred tužiocem nađu i neki koji su u ranijem sastavu UP pokrivali rukovodeća mesta, a koji su promenom menadžementa ostali neraspoređeni.\nDEMOKRATSKI FRONT SE HITNO OGLASIO: "Albanski ekstremisti moraju da znaju da batina ima dva kraja"\n13. 10. 2021. u 16:07\nŠARIĆU ODUZELI "MERCEDES": Policija proverava vozilo, evo šta je cilj istrage\n13. 10. 2021. u 08:00\nCrna Gora policija hapšenje Marko Miljković Veljko Belivuk Crna Gora vesti


Hamilton zbog koronavirusa propušta VN Bahreina - MaxBet Sport\nToni Đerona za MaxBet sport progovorio na srpskom i poručio: Srbija će da bude ponosna igrom i borbom rukometaša!\nNEOČEKIVAN TRANSFER Reprezentativka Srbije potpisala za Železničar iz Lajkovca\nŠTETA Srbin nokautiran u prvoj rundi (VIDEO)\nHrvati žestoko oslabljeni – jedan od najboljih igrača napušta Svetsko prvenstvo u rukometu\nSedmostruki svetski šampion Formule 1 vozač Mercedesa Luis Hamilton rekao je da je razočaran jer neće moći da vozi u predstojećoj trci za Veliku nagradu Sakira u Bahreinu pošto je zaražen koronavirusom. Hamilton se u ponedeljak probudio sa blagim simptomima korona virusa, a posle testiranja utvrđeno je da je zaražen koronavirusom.\nEVROKUP: Kvota u MaxBetu na pobedu Burža protiv Venecije je 1.70.\n– Otkako smo u junu počeli sezonu moja ekipa i ja smo preduzeli sve moguće mere i poštovali smo pravila gde god smo bili kako bismo se zaštitili. Nažalost, iako sam prošle nedelje na tri testiranja bio negativan, juče sam se probudio sa blagim simptomima i tražio sam novo testiranje, a rezultati su bili pozitivni. Odmah sam otišao u izolaciju 10 dana – naveo je Hamilton na društvenim mrežama.\nHamilton će propustiti trku koja je na programu u nedelju, 6. decembra u Bahreinu, a njegov nastup neizvestan je i za poslednju trku u šampionatu u Abu Dabiju, 13. decembra. On je rekao da mu je teško što neće moći da vozi u nedelju, ali da poštuje sve protokole kako bi zaštitio druge.\n– Imam sreće što se dobro osećam uz blage simptome i daću sve od sebe da ostanem fizički spreman i zdrav. Molim vas čuvajte se, nikada ne možete biti previše oprezni. Ovo su zabrinjavajuća vremena i moramo da vodimo računa o sebi i o drugima – rekao je Hamilton.\nTrka za veliku nagradu Sakira na programu je u nedelju od 18:10. To će biti prva trka koju će Hamilton propustiti od kako se takmiči u Formuli 1.\nTagovi:Formula 1koronavirusLuis HamiltonVN Bahreina\nBorac sa novim trenerom u nastavku sezone… Vasov: Što je izazov veći, to je posao izazovniji\nNAPUŠTA NIŠ Vezista se seli u Grčku\nEVROLIGApre 23 sata 4\nKošarkaši Zvezde muče muku sa koronom više od mesec dana


Actavis Akademija pobedila novosađane - JUGPRESS\nActavis Akademija pobedila novosađane\nPostavio: Jugpress 28 Novembra, 2021\nJuniori „Aktavis akademije“ u 6. kolu prvenstva Srbije savladali su u SRC „Dubočica“ ekipu „Vojvodine“ iz Novog Sada sa 95:77 (25:17 25:16 29:22 16:22). Leskovčani su u utakmicu sa favorizovanim protivnikom ušli smirenije i uz dobar ofanzivni skok prvu reonicu rešili su svoju korist sa 25:17. U drugoj četvrtini nastavila se sigurna igra, a uz dobar šut za tri poena prednost je narasla, te se na odmor otišlo sa 50:33. U nastavku su gosti neuspešno pokušavali da trojkama ublaže poraz, mladi košarkaši „Aktavis akademije“ prednost uvećavali na, u pojedinim trenucima, i preko 25 razlike. U poslednjoj četvrtini gosti su iskoristili opuštanje domaće ekipe i uspeli da ublaže poraz na 95:77.\nTrener „Aktavis akademije“ Milan Petrović kaže da je ovo jedno od najboljih izdanja njegove ekipe u dosadašnjem toku prvenstva.\n„Mi smo u ovih šest kola za protivnike imali pet ekipa koje su u samom vrhu tabele. Pobedama protiv „Dinamika“ i sada protiv „Vojvodine“ pokazali smo da možemo da se ravnopravno nosimo i sa takvim protivnicima. Očekujem da u nastavku sezone otklonimo neke nedostatke u igri, kako bi naša igra bila još kvalitetnija i rezultati uspešniji.“\nZa „Aktavis akademiju“ su igrali: Mirdžić 7, gavrilović 10 (7 skokova, 6 asistencija), Krstić 10, Milenković 3 (5 skokova), Ristović, Miljković 7, Simonović 8 (5 skokova), Slavković, Davinić 21 (5 skokova), Maksimović 6, Stojanović 5 (7 skokova), Trako 18 (6 skokova)).\nNarednog vikenda košarkaši „Aktavis akademije“ putuju u Beograd, na megdan do sada neporaženoj ekipi „Crvene zvezde“.\nTreba vise ulagati u mlade. ZA NASU DECU!


Svetosavski bal - Svetosavski bal\nTradicija srpskih balova u glavnom gradu Austrije potiče još iz 19. veka, a organizatori Svetosavskog bala žele da podsete na značaj Beča za srpsku kulturu i umetnost, kako u prošlosti, tako i u sadašnjem vremenu.\nSvetosavski bal je nastao kao deo obeležavanja Savindana u Srbiji i posvećen je Svetom Savi jednoj od najznačajnijih ličnosti srpske istorije.\nSveti Sava (* 1175 +1236) je bio najmlađi sin srpskog velikog župana Stefana Nemanje, svetogorski monah, prvi arhiepiskop autokefalne Srpske arhiepiskopije, diplomata, zakonodavac i književnik. Srpska pravoslavna crkva Svetog Savu slavi kao sveca, a Savindan je i školska slava širom Srbije.\nProgram Svetosavskog bala u Beču, kako to i naziv govori, ima duboku duhovnu, edukativnu i prijateljsku poruku, ali je istovremeno i veoma zabavan.\nSve je počelo u Beču\nU Beču, sredinom 19. veka, živelo je više od 50.000 Slovena, koji su već od 1843. godine priređivali svoje balove. Tradicija održavanja srpskih balova, koji su po veličini i glamuru bili jednaki carskim balovima, počela je 40-tih godina XIX veka.\nGodine 1846. održan je prvi srpski bal u Beču. Po nalogu srpskog kneza Miloša Obrenovića, koji je u to vreme živeo u Beču, poznati austrijski kompozitor Johan Štraus mlađi, komponovao je ” Srpski kadril ” specijalno za ovaj bal, koristeći srpske narodne pesme kao osnov za kompoziciju.\n„Srpski kadril“ je prvi put javno izveden 28. januara 1846. godine na srpskom balu u glavnom gradu Austrije i posle toga, do 1998. godine, kada je Srpski centar „oživeo“ Srpski bal, više nije javno izvođen. Danas, širom sveta, upravo ovom kompozicijom započinje skoro svaki Svetosavski bal.\nSvetosavski bal – tradicija koja traje\nSrpski centar i njegov predsednik Milorad Mateović 1996. godine, organizovali su prvi Svetosavski bal posle vekovne pauze, a ”Srpski kadril” Johana Štrausa Mlađeg, ponovo je odsviran na balu.\nOtkako je pre više od 20 godina obnovljena tradicija održavanja bečkog Svetosavskog bala, on je postao najprestižnija manifestacija za Srbe u Beču i njihove prijatelje.\nVeliki broj zvanica\nSvetosavskom balu, koji po tradiciji izaziva veliko interesovanje, prisustvuje više od 500 zvanica, domaće i strane diplomate, članovi kraljevske porodice, predstavnici srpske pravoslavne crkve, znameniti umetnici, naučnici, poslovni ljudi i građani koji su se istakli u srpskoj zajednici u Austriji.\nSvetosаvski bаl se orgаnizuje u ime prijаteljstvа аustrijskog i srpskog nаrodа, koga povezuje dve zemlje, Beč i Beogrаd, а Srbi u Beču, prisutni gosti i njihovi prijatelji daju veliki doprinos uspehu i trajnosti ove manifestacije.


BEKO HII 64400 AT cena karakteristike komentari - BCGroup\nUgradne ploce > BEKO HII 64400 AT\nČekovima na 12 rata. Mesečno: 2.145,00\nAkcijska cena 25.744,00 RSD * sa 13% popusta za sve nacine plaćanja\nBEKO HII 64400 AT opis\nIzuzetna BEKO indukcijona ugradna ploca sa cetiri grejne zone lako ce se uklopiti u prostor vase kuhinje. Uredjaj poseduje senzorske komande, tajmer, pojacavac, kao i Chil Lock opciju radi zastite vasih najmladjih ukucana. Garancija na uredjaj je pet godina.\nNapred levo Ø180 - 2.000W / 2.300W\nNazad levo Ø180 - 2.000W / 2.300W\nNapred desno Ø145 - 1.600W / 1.800W\nNazad desno Ø210 - 2.000W / 2.300W\nDodatne funkcije Pojačavač, Child lock, Senzorska kontrola, Tajmer\nECG SM 364 Mix&Go 3.092,00 sa 8% popusta\t2.844,00\nBEKO HII 64400 AT Komentari\nDa li je istina za indukcione ploce da podrzavaju samo inox materijal(npr.serpa od inox-a)??\nIndukcijone ploce zahtevaju posudje koje reaguje na magnetnu indukciju:\nProvera da li vaše posuđe odgovara indukcionoj ploči veoma je laka i sve što vam je za to potrebno jeste mali magnet.\nKorišćenjem indukcione ploče sasvim sigurno ćete upoznati najštedljiviji, najbrži i najjednostavniji savremeni način kuvanja. Korišćenjem indukcione ploče sasvim sigurno ćete upoznati najštedljiviji, najbrži i najjednostavniji savremeni načikuvanja.\nCena od: 32.407,22\nCena od: 36.332,33\nCena od: 39.595,33\nCena od: 44.188,67\nCena od: 49.333,33\nOdlicna BEKO staklokeramicka ploca sa cetiri grejne zone, od kojih dve imaju mogucnost promenjive grejne povrsine. Uredjaj poseduje child lock opciju radi zastite vasih najmladjih ukucana. Garancija\nCena od: 30.312,11


Saradnja na mentorskom programu sa Serbian Games Association - Kreativno mentorstvo\nOvog meseca imamo priliku da ostvarimo saradnju sa organizacijom Serbian Games Association – SGA u okviru pilot mentorskog projekta, namenjenog njihovim članovima, koji će trajati od aprila do juna 2021. godine.\nSerbian Games Association odnosno Srpska asocijacija industrije video igara (SGA) je organizacija fokusirana na razvoj domaće gejming industrije, a njeni članovi su timovi, kompanije i pojedinci koji se u Srbiji bave proizvodnjom video igara i drugih usluga i servisa u ovoj oblasti, poput Nordeusa, Ubisofta i drugih.\nPored ovog mentorskog programa, SGA organizuje i sprovodi i mnoge druge sadržaje – jednogodišnje edukativne programe, onlajn radionice, meet up događaje. Više o njihovim aktivnostima možete saznati na sajtu organizacije.\nU okviru ove saradnje, podelićemo naše znanje o mentorstvu u novom kontekstu – 15 mentorskih parova, profesionalaca različitih profila koji rade pri nekoj od kompanija-članica SGA, radiće na svom ličnom i profesionalnom razvoju, razvijajući nove veštine.\nRadom sa učesnicima ovog programa, težićemo da ih upoznamo sa alatima koje mogu korsititi u svom radu sa mentorom u cilju ostvarivanja određenih rezultata, a koje smo strpljivo i vredno razvijali prethodnih godina, zajedno sa našim osnovnim programom „Kreativno mentorstvo “.\nRadujemo se što imamo priliku da doprinesemo razvoju ove zajednice i da svoje znanje i veštine podelimo u novom kontekstu.


Simanić je objasnila da na šalterima privrednici i preduzetnici mogu da dobiju informacije o poslovanju, kako oni koji tek žele da započnu posao, tako i oni koji već imaju registrovanu delatnost.\nUkazala je da, ukoliko osoba sa šaltera tog trenutka ne bude bila u mogućnosti da dostavi odgovor, pitanje se prosleđuje PKS, čije stručne službe u roku od 48 sati dostavljaju odgovor.\nOdgovor se, kaže, dostavlja čak i ako se pitanje ne odnosi na PKS, koja će odmah ukazati koja je nadležna institucija kojoj treba da se obrate.\nV.d. direktora PKS-Privredna komora Beograda, Aca Popović rekao je da je Šalter za preduzetnike na Vračaru trebalo da se desi i ranije, ali da je dobro što će on sada startovati sa iskustvom svih ostalih opština i mnogim već rešenim pitanjima i problemima.\nVažno je, kaže, što su kroz projekat dobro povezani opštine, institucije grada i PKS.\nPreduzetnici sa Vračara, dodao je, poslovanje uglavnom razvijaju na okolnim opštinama, jer njihova nema kapacitet za veći razvoj kada je reč o proizvodnji, skladištima, trgovini.\nUz novi šalter će se otvoriti mogućnost da vračarski preduzetnici ostvare dobru saradnju sa ostalim opštinama i vide gde i kako mogu da razvijaju posao, kada on iz početne inicijative i entuzijazma preraste u mala ili srednja preduzeća.


Predstavljen javni poziv za dodjelu bespovratnih sredstava - Trebevic.net\nPredstavljen javni poziv za dodjelu bespovratnih sredstava\nU Istočnom Sarajevu danas je organizovana prezentacija četvrtog javnog poziva za dodjelu bespovratnih sredstava poslovnim subjektima sa inovativnim poslovnim idejama, proizvodima ili uslugama koje mogu smanjiti nezaposlenost i povećati konkurentnost i održivi društveno-ekonomski razvoj u BiH.\nPrezentaciju je organizovala Republička agencija za razvoj malih i srednjih preduzeća u saradnji sa Gradskom razvojnom agencijom Istočno Sarajevo.\nMarko Kakuća iz Republičke agencije izjavio je novinarima da je glavni cilj projekta “Izazov za promjenu” jačanje privrednog razvoja u BiH, kao i saradnje Švedske i BiH.\nOn je dodao da ovaj projekat realizuju Republička agencija za razvoj malih i srednjih preduzeća i Sarajevska regionalna razvojna egencija SERDA, a finansijski podržava Švedska agencija za međunarodni razvoj i saradnju /SIDA/.\nRealizacija je počela 2016. godine i uspostavljen je “Čelendž” fond koji ima 3.000.000 evra. Predviđeno je da posredstvom njega budu finansirane inovativne poslovne ideje sektora malih i srenjih preduzeća iz BiH i Švedske.\nKakuća je naveo da su u prva dva poziva finansirana 52 projekta, sa ukupnom realokacijom 1.300.000 evra, a u toku je procedura ugovaranja sa još 50 korisnika u okviru trećeg poziva.\n“Za startap kompanije koje obavljaju poslovnu djelatnost između šest i 24 mjeseca predviđen je grant do 10.000 evra, a za mikro, mala i srednja preduzeća do 250 zaposlenih 30.000 evra, s tim da moraju obezbijediti i vlastito učešće od minimalno 50 odsto. Realokacija za ovaj poziv je oko 800.000 evra koje stoje na raspolanju za poslovne subjekte sa naše regije”, precizirao je Kakuća.\nDirektor Gradske razvojne agencije Istočno Sarajevo Mladenka Pandurević rekla je da su aktivno učestvovali i na prethodna tri poziva, te pružali tehničku podršku privrednim subjektima sa područja grada da bi lakše aplicirali.\n“Određeni broj privrednih subjekata sa područja Istočnog Sarajeva je prošao u prethodnim pozivima, a koristim priliku da pozovem zainteresovane da se obrate Gradskoj razvojnoj agenciji za svaku vrstu tehničke pomoći prilikom izrade njihovih aplikacija”, istakla je Pandurevićeva, napomenuvši da je poziv otvoren do 16. jula.\nNa prezentaciji su date osnovne smjernice o uslovima prijave i objašnjeni koraci za onlajn prijavu.\nPale: U klupama 201 prvačić - SZO preporučuje da se maske nose u javnosti - U Sloveniji palo 70 centimetara snijega - U subotu pretežno sunčano, poslije podne pljuskovi - U Srbiji novih 96 slučajeva, jedna osoba preminula - Nastavak onlajn prikazivanja predstava NPRS - Sedmogodišnja djevojčica oštetila 37 automobila - Ministarstvo uprave i lokalne samouprave: Kontrolisana lica poštovala mjeru kućne izolacije - Od 437 testiranih, na virus korona pozitivna dva lica - Domovi u Palama spremni za studente\nRazlozi zbog kojih ste stalno umorni U Srpskoj 28 novih slučajeva, ukupno 1.043 Policijski čas u Srpskoj od 22.00 do 5.00 časova Zaraženo više od 3,7 miliona ljudi, preminulo 260.000 Pretežno sunčano i malo toplije Testirana 93 zdravstvena radnika u Srpskoj, svi nalazi negativni


Kineskim turistima promovisati Bar i Crnu Goru - CdM\nKineskim turistima promovisati Bar i Crnu Goru\nOd 2014. godine preko 1,5 milijardi Kineza putovalo u inostranstvo i jedna od šansi za razvoj turizma upravo je veliko interesovanje kineskih turista za posjete zemljama zapadnog Balkana, istakao je generalni direktor odjeljenja za rad Ujedinjenog fronta i predsjedavajući prekomorskog Udruženja prijateljstva Šangaja He Yidun, tokom sastanka sa potpredsjednicom Bara Tanjom Spičanović.\nNa sastanku kojem su prisustvovali i predstanici Turističke organizacije Bara i Udruženja privrednika Bar bilo je riječi o promociji ovog grada i Crne Gore kineskim turistima.\nYidun, predvodnik delegacije Distrikata Honkou naveo je da je kineska delagacija u posjeti Opštini Bar kako bi promovisali razmijenu i učvrstili saradnju i prijateljstvo koje je prije četiri godine krunisano potpisivanjem Sporazuma u Kini.\nKako je kinesko tržište otvoreno za uvoz, Udruženju privrednika Bara su predstavljene mogućnosti povezivanja sa privrednicima iz Šangaja, a kao jedna od tema razgovora je bila i mogućnost razmjene iskustva u oblasti poljoprivrede.\nTagsBar Crna Gora Kina Šangaj Tanja Spičanović turisti\nBar grad đe nema posla i đe se iseljava a nebi trebalo ima luku, železnicu, more, jezero, prostor ali džabe kada nema dobre uprave


Srbija – Page 182 – Bookvar\nEmanuel Pagano u Srbiji\nTribina o romanu “Ribari”\nDvadeset treće okupljanje Laguninog književnog kluba održaće se u utorak, 10. januara od 18 sati u knjižari Delfi u SKC-u, a za temu će imati sjajnu knjigu nigerijskog pisca Čigozija Obiome „Ribari“. O romanu ć...\nPredstavljena zbirka humorističkih priča “Zovem se Mama”\nPromocija knjige Jelica Greganović „Zovem se Mama“ održana je 29. januara u Delfi Caféu u SKC-u. O zbirci kratkih, humorističkih priča koje su oduševile i nasmejale region govorili su ilustrator Bob Živković i ...\nPred kraj godine Laguna je povodom uspešno održane 15. Noći knjige odlučila da obraduje mališane koji borave u Prihvatilištu za urgentnu zaštitu dece od zlostavljanja i zanemarivanja. Ovaj inovativni servis koj...\nArhipelag je u 2016. godini, u susret desetoj godini od osnivanja ove izdavačke kuće, imao jednu od najupešnijih sezona u svom radu. Arhipelag je u godini na izmaku objavio pedeset šest novih i obnovljenih izda...\nLazar Ristovski pod reflektorom, na sceni života, krči put do srca čitalaca ovom zbirkom nenametljivih, vešto napisanih storija o velikim malim ljudima. Nova zbirka priča „Ulična akademija“ utvrđuje ovog sve...\nNajčitanija knjiga priča Jelene Lengold Vašarski mađioničar objavljena je nedavno na poljskom jeziku. Poljsko izdanje Vašarskog mađioničara objavila je Izdavačka kuća Točka iz Kijeva u prevodu Miloša Valigor...\nU utorak, 27. decembra u 19.30 sati u Maloj sali Kolarčeve zadužbine (Studentski trg 5, Beograd) biće održan razgovor o knjizi Psihologija dobrote. O knjizi će govoriti profesor Fakulteta političkih nauka Ra...


Partnerstvo za razvoj Grada :: Grad Bijeljina ::\nGradska uprava Grada Bijeljina osnovala je savjetodavno tijelo „Partnerstvo za razvoj Grada“ s ciljem aktivnijeg uključivanja građana u procese upravljanja i donošenja odluka vezanih za razvoj Grada.\nOvo tijelo će predstavljati ključni mehanizam učešća zajednice u unapređenju lokalnog razvoja, odnosno instrument komunikacije građana sa Gradskom upravom.\nPartnerstvo okuplja oko pedeset ključnih aktera lokalnog života i razvoja, a čine ga predstavnici Gradske uprave, javnih ustanova i preduzeća, predstavnici poslovnog/privatnog sektora (preduzeća i preduzetnika) i civilnog.\nAktivno uključivanje građana u procese upravljanja i donošenja odluka, u skladu sa standardizovanom metodologijom za integrisano planiranje lokalnog razvoja u BiH (MiPRO), jeste strateško opredjeljenje Grada Bijeljina. Kao dio te aktivnosti, Grad Bijeljina pristupa formiranju grupe „Partnerstva za razvoj Grada“ (u daljem tekstu: Partnerstvo) kao ključnog mehanizma za učešće zajednice u upravljanju lokalnim razvojem, usmjerenog ka ostvarivanju uticaja građana na odlučivanje o ekonomskom i društvenom razvoju i zaštiti životne sredine. Partnerstvo u svom sastavu ima tri sektorske grupe:\n1. Privredni savjet,\n2. Sektorsku partnersku grupu za društveni razvoj i\n3. Sektorsku partnersku grupu za zaštitu životne sredine.


Ministarstvo propisalo ko i kako može da kontroliše plodnost zemljišta - AgroSmart\nMinistarstvo propisalo ko i kako može da kontroliše plodnost zemljišta\nMinistarstvo poljoprivrede, šumarstva i vodoprivrede donelo je Pravilnik o uslovima za obavljanje kontrole plodnosti obradivog poljoprivrednog zemljišta kojim se propisuju uslovi koje treba da ispuni privredno društvo ili drugo pravno lice u pogledu tehničkih i stručnih kapaciteta za obavljanje ovog posla.\nPravilnik propisuje da ovlašćena organizacija za određivanje osnovnih parametara plodnosti zemljišta, odnosno za određivanje dopunskih parametara plodnosti zemljišta, kao i referentna organizacija treba da raspolažu odgovarajućim radnim prostorom sa funkcionalno odvojenim prostorijama i imaju odgovarajuću tehničku opremljenost.\nMora da poseduje sertifikat o akreditaciji laboratorije izdat od strane Akreditacionog tela Srbije ( ATS) u skladu sa zahtevima važećeg standarda SRPS ISO/IEC 17025: Opšti zahtevi za kompetentnost laboratorija za ispitivanje i laboratorija za etaloniranje, za predmet ispitivanja: zemljište.\nOrganizacija treba da bude registrovana u Agenciji za privredne registre ili u sudskom registru za obavljanje ostalih stručnih, naučnih i tehničkih delatnosti, istraživanje i eksperimentalni razvoj u biotehnologiji, istraživanje i razvoj u ostalim prirodnim i tehničko-tehnološkim naukama, konsultantske aktivnosti u vezi s poslovanjem i ostalim upravljanjem, tehničko ispitivanje i analize ili uslužne delatnosti u gajenju useva i zasada.\nProstor za obavljanje poslova davanja preporuka treba da se sastoji od funkcionalno odvojene prostorije sa radnim stolom i potrebnom računarskom opremom za vođenje elektronske evidencije u knjizi polja, odnosno u centralnoj digitalnoj aplikaciji Uprave za poljoprivredno zemljište.\nU ovu aplikaciju ovlašćene organizacije unose podatke o izvršenim uzorkovanjima, rezultatima laboratorijskih analiza, odnosno rezultatima sadržaja ukupnog azota u organskoj materiji. Takođe i o podacima o teksturnoj klasi zemljišta i korišćenoj klasifikaciji za određivanje teksturne klase i datim preporukama.\nOrganizacija mora da poseduje i deo za čuvanje dokumentacije o izvršenim uzorkovanjima i datim preporukama najmanje pet godina rada na ovom postupku.\nPravilnikom je propisan i nivo obrazovanja koji moraju da imaju zaposleni.\nKompletan Pravilnik može se pronaći ovde.


Polovni Foden kamioni sa otvorenim sandukom oglasi za prodaju - Mascus Srbija\nNalazite se ovde: Mascus Srbija > Transportna vozila > Kamioni > Kamioni sa otvorenim sandukom > Foden\nPolovna Foden kamioni sa otvorenim sandukom na prodaju\nOvo su rezultati pretrage polovnih Foden kamioni sa otvorenim sandukom mašina koje su za prodaju. Foden kamioni sa otvorenim sandukom oglase možete sortirati po ceni, godini proizvodnje, ili zemlji. Takođe možete, da koristite kriterijume za pretragu na levo da ubrzate pretragu, ili pročitajte više o Foden kamioni sa otvorenim sandukom u Brend sekciji.\nOvde je kompletna lista polovnih Foden kamioni sa otvorenim sandukom za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Foden kamioni sa otvorenim sandukom koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”, onda definišite brend, model, cenu i/ili lokaciju polovne/ih Foden kamioni sa otvorenim sandukom koje Vas interesuju.


Ovlašćeni prevodilac za engleski jezik Beograd | Documentum\nOvlašćeni prevodilac za engleski jezik Beograd\nNajbolji ovlašćeni prevodilac za engleski jezik sa iskustvom više od 20 godina u sudskoj praksi, prevodima i tumačenju dokumentacije u Beogradu. Naše kancelarije nalaze se na dve lokacije u Beogradu, a dokumenta za prevod možete dostaviti lično ili putem naše online forme.\nPrevodilac za engleski jezik Beograd sa iskustvom preko 20 godina\nNaša firma sa ovlašćenjem posluje od 1997. godine kada smo dobili imenovanje za sudskog tumača. Sudsko rešenje o imenovanju izdaje sud u Beogradu. Za vreme našeg rada obavili smo veliki broj prevoda svih vrsta dokumenata ali za to vreme radimo i usmene prevode i tumačenje za potrebe suda ili venčanja. Najčešće sarađujemo sa pravnim licima iz Srbije i inostranstva, ali i sa fizičkim licima, studentima i radnicima koji odlaze u inostranstvo.\nPrevođenje sudske dokumentacije i svih vrsta dokumenata\nPrevod i tumačenje sudske dokumentacije ne možete da poverite bilo kome. Potrebno je da ovaj posao za vas uradi ovlašćeni prevodilac za engleski jezik Beograd. Naša kancelarija ima veliko iskustvo u tumačenju i prevodu svih dokumenata sa engleskog na srpski jezik i sa srpskog na engleski jezik. Slobodno nas kontaktirajte ukoliko imate bilo kakvo pitanje.\nUkoliko imate bilo kakvu nejasnoću oko prevoda dokumentacije ili papira koji imate, slobodno iskoristite našu kontakt formu na kraju ove stranice i postavite nam pitanje.\nOvera prevoda u Beogradu koju radi ovlašćeni prevodilac za engleski jezik\nSve prevode koje mi radimo možemo odmah da overimo. Ukoliko vi već imate prevod i želite da bude overen možemo i to da uradimo za vas. Bitno je da imate u vidu da prevode koji su rađeni uz pomoć Google Translate alata ili preko bilo koje automatske aplikacije (programa) za prevod ne prihvatamo i ne možemo da overimo prevod koji je dobijen na takav način. Razlog za to je što su takvi prevodi nepotpuni i često netačni i zbog toga ne možemo da garanatujemo za dokument stavljanjem našeg pečata i potpisa.\nPrevodilac za engleski jezik Beograd – Preporuka\nNaše poslovanje se u najvećoj meri zasniva na preporukama klijenata sa kojima smo radili ili sa kojima sada radimo. Mi ne ulažemo u skupe reklame, već radimo na tome da se o kvalitetu naše usluge čuje tako što će se preporuka prenositi među ljudima.\nTakođe, naša kancelarija ne posreduje sa drugim agencijama pri čemu morate da čekate i gubite vreme. Kada dogovorimo prevođenje za vas, krećemo odmah sa radom i vrlo brzo dobijate vaš dokument. Ukoliko vam treba preporuka, slobodno pogledajte i našu stranicu sa preporukama za ovlašćeni prevodilac za engleski jezik Beograd.


Baš kao i većina proizvođača u današnje vreme, kompanija Kawasaki je pogođena i primorana da napravi promene u proizvodnji i tokom prošle nedelje je zvanično objavila da će svi njeni motocikli namenjeni razvijenim tržištima biti električni do 2035. godine...\nJapanski proizvođač motocikala najavio je ovaj potez odmah nakon nedavnog sastanka čija je glavna tema bilo buduće poslovanje i put koji ih vodi ka karbonskoj neutralnosti. Takođe je potvrđeno da će Kawasaki investirati u vodonične pogonske sklopove i startovati sa predstavljanjem oko šesnaest novih modela u proseku godišnje, sve do 2025., uključujući električne i vodonične modele.\nIako prodaja električnih automobila nastavlja da raste rapidno iz dana u dan, posebno na razvijenim tržištima, motocikli zaostaju u ovom polju. Postoji tržište električnih motocikala i skutera, ali je većina ovih modela fokusirana na prost transport, ne na motociklističke entuzijaste i sportske vozače koji uglavnom kupuju modele kompanija kao što je Kawasaki.\nBrojni izazovi će morati da budu prevaziđeni kako bi električni motocikli stigli do masivnog tržišta. Najočigledniji problem jeste prevazilaženje problema težine električnih agregata i baterijskih pakovanja. Ukoliko Kawasaki uspe da razvije modele sa kompatibilnim ciframa u odnosu kilaže i snage, učinivši ih sličnim kao kod dvotočkaša sa agregatima unutrašnjeg sagorevanja, oni će opet morati da ubedi ljude u njihov kvalitet kako bi ih kupovali.\nKao što brojni vlasnici Kawasaki modela znaju, većina prodaje ovog brenda zasniva se na kupcima koji to rade zato što vole motocikle i brzu vožnju, a ne zbog prevoza sa tačke A na tačku B. Radi poređenja, brojni ljudi kupuju automobile iz istog razloga, tako da za njih električni modeli imaju daleko više smisla.\nSa druge strane, tišina ovakvih modela veliki je problem za sve ljubitelje motora sa unutrašnjim sagorevanjem, a nije moguće ni zamisliti koliko će teško oponašanje osećaja vožnje motocikla biti kada i oni pređu na električne sisteme. Predsednik kompanije Kawasaki, Hašimoto Jasuhiko, priznao je da će prelazak na električne modele predstavljati veliki izazov i biće gotovo nemoguće kopirati zvuk agregrata i vibracije koje entuzijasti najviše vole, ali je dodao da njihovi inžinjerski timovi rade na tome.


Vjerovali ili ne, počinje: Euro-asfalt dobio posao gradnje testne piste Aerodroma Bihać - Biscani.ba - Info portal grada Bihaća\nVjerovali ili ne, počinje: Euro-asfalt dobio posao gradnje testne piste Aerodroma Bihać\nVRIJEDNOST 1,7 MILIONA KM\nUskoro se očekuje početak radova na testnoj poletnoj pisti budućeg aerodroma u Bihaću dužine 300 metara, a posao vrijedan 1,7 miliona KM dobio je sarajevski Euro-asfalt.\nDva su bitna i odlučujuća razloga što se kasni u izgradnji testnog dijela piste Aerodroma Bihać, govori za Klix.ba Elvedin Sedić, direktor ovog javnog preduzeća čiji je osnivač Grad Bihać.\nPrvi je novac, a drugi javni tender koji ima svoje faze i vremensko trajanje u koje često znaju biti ukalkulirani i mjeseci odlučivanja nakon uobičajenih žalbi konkurencije. Kao što je ranije najavljivano, izgradnja piste trebala je početi krajem 2018. godine. Direktor Sedić ističe kako je prošle sedmice Federalna vlada donijela odluku o izdvajanju 3.535.000 KM za JP Aerodrom Bihać namjenski za nastavak procesa eksproprijacije zemljišta i gradnju testnog dijela piste.\nNa nedavno okončanom javnom pozivu Komisija za nabavke Grada Bihaća kao najboljeg ponuđača izabrala je firmu Euro-asfalt iz Sarajeva čija je ponuda iznosila 1.776.671 KM, što sa PDV-om iznosi 2.078.705 KM.\n"Tenderska procedura je okončana, izabran je izvođač, prošli su svi rokovi za žalbu i sve je spremno za potpisivanje ugovora, ali čekali smo da sredstva budu operativna jer ne možemo bez sredstava stvarati obaveze. Odlukom Vlade FBiH od prošle sedmice stvoreni su formalno-pravni uslovi za potpisivanje ugovora i otpočinjanje radova na izgradnji testne poletno-sletne staze ukupne dužine 300 metara, a vrijednost radova je nešto veća od dva miliona KM", kaže Sedić.\nOd odobrenih 3,5 miliona KM, 1,5 miliona KM potrošit će se na dalji postupak eksproprijacije prema planu koji je ranije dostavljen Ministarstvu prometa i komunikacija FBiH, što je neophodan preduslov za buduće radove na aerodromskoj pisti koja će u konačnici, prema projektu, biti duga 2.200, a široka 60 metara.\nDirektor JP Aerodrom Bihać objašnjava zašto je prvo započeta izgradnja testnog dijela piste. Prema njegovom mišljenju, prosti razlog je taj što su se u toku projektovanja samog aerodromskog kompleksa pojavile dvije varijante izgradnje poletno-sletne staze s obzirom na uzorke i geomehanička ispitivanja tla koja su vršena na terenu.\n"Cijena radova je različita i to znatno, odstupanje je u iznosu većem od 10 miliona KM, pa smo se stoga opredijelili za jeftiniju varijantu za koju proračuni pokazuju da će ispuniti sve tehničke pretpostavke tražene projektom, odnosno testnu dionicu kako bi se proračun koji je urađen na institutu praktično i potvrdio. Iz tog razloga smo se opredijelili za testnu dionicu koja bi nam bila u principu potrebna i u jednoj i u drugoj varijanti, tako da uložena sredstva u taj dio probne dionice nisu bačena. Taj dio piste će se koristiti svakako, bez obzira na to koja od dvije varijante bude usvojena, a mi ćemo u najboljoj varijanti uštedjeti nekih 10 miliona KM na troškovima piste", kaže Sedić.\nNa pitanje o dinamici izgradnje aerodromskog kompleksa odgovara kako je tempo spor jer su dva-tri miliona godišnje nedovoljna da se uradi nešto značajnije u dogledno vrijeme. No, Sedić dodaje kako su od prošle godine intenzivirani pregovori s Vladom FBiH o modelu osiguravanja sredstava za izgradnju ovog objekta u ukupnom iznosu odmah.\nDoduše, izborna 2018. je potpuno u sjenu bacila i zaustavila pregovore o ovoj temi, ali direktor JP Aerodrom Bihać kaže da će se ta "priča" aktivirati vrlo brzo.\n"Vlada FBiH je zainteresirana da se osiguraju ukupna sredstva, prošle sedmice gradonačelnik Bihaća se sastao s premijerom Novalićem i ima naznaka kako bi Vlada ušla u ovaj projekt zajedno s Gradom Bihaćom ili da preuzme ovaj projekt u potpunosti. Sredstva bi se osigurala preko komercijalnih banaka i Evropske banke za obnovu i razvoj u omjeru 70:30 posto", navodi Sedić.\nOn se, govoreći o ukupno potrebnim sredstvima za dovršetak aerodromskog kompleksa, ogradio riječima kako glavni projekt još uvijek nije finaliziran, za šta će trebati još dva mjeseca, ali se ipak odredio kada je riječ o iznosu.\n"Negdje 60-70 miliona KM bit će neophodno za aerodrom, a s pristupnom cestom i mostom preko Une ukupan iznos bi bio 100 miliona KM.\nDirektor JP Aerodrom Bihać kaže na kraju kako će uskoro biti potpisan ugovor o izgradnji testno-poletne staze, a čim dođe lijepo vrijeme mogli bi početi i radovi na ovom poslu.


ЕУ ПОНИЗИЛА ИТАЛИЈУ: Овакву помоћ и утеху из Брисела нису очекивали!\nEU PONIZILA ITALIJU: Ovakvu pomoć i utehu iz Brisela nisu očekivali!\nEVROPA se trenutno nalazi u centru pandemije Kovid-19, a broj obolelih se približava milionu, saopštio je danas regionalni direktor Svetske zdravstvene organizacije (SZO) Hans Kluge.\n„Broj slučajeva širom regiona nastavlja da raste. U prethodnih deset dana, broj slučajeva prijavljenih u Evropi skoro se udvostručio i popeo na blizu milion“, rekao je Kluge tokom onlajn konferencije za novinare.\nOn je dodao da to znači da je oko 50 odsto globalnog tereta oboljenja Kovid-19 koncentrisano u Evropi. Kluge je izjavio da je na starom kontinentu od ovog oboljenja umrlo više od 84.000 ljudi.\n„Olujni oblaci ove pandemije i dalje su zgusnuti nad evropskim regionom“, rekao je zvaničnik SZO.\nOn je dodao da neke zemlje ulaze u period kada mogu da postepeno ublaže mere, ali da „nema brzog povratka u normalno stanje“. Broj preminulih u Španiji usled širenja virusa korona porastao je na 19.130, saopšteno je iz španskog Ministarstva zdravlja.\nU saopštenju se navodi da je u poslednja 24 časa od posledica pandemije Kovid-19 u Španiji preminula 551 osoba, što je povećanje u odnosu na dan ranije, kada je broj žrtava iznosio 523.\nUkupan broj potvrđenih slučajeva zaraze u Španiji je porastao na 182.816, u odnosu na juče do kada je registrovano ukupno 177.633 zaraženih.\nPredsednik Evropske komisije Ursula fon der Lajen uputila je danas „izvinjenje iz dubine srca“ Italiji jer je ta zemlja izneverena na početku pandemije virusa korona.\n„Da, istina je da niko nije bio spreman za ovo. Istina je i da mnogi nisu bili tu u vreme kada je Italiji bila potrebna pomoć na samom početku. I da, zbog toga je ispravno da Evropa kao celina uputi izvinjenje iz dubine srca“, rekla je Fon der Lajenova na jutrošnjoj sjednici Evropskog parlamenta.\nViše od 21.000 ljudi umrlo je od virusa korona u Italiji, što je najviše u Evropi, navodi se u podacima američkog Univerziteta „Džons Hopkins“.\nU vreme kada je Italija početkom marta pokušavala da obuzda epidemiju, Francuska i Njemačka zabranile su izvoz maski – uprkos upozorenjima iz Evropske komisije da bi takvi potezi mogli da potkopaju kolektivni odgovor na virus.


Aktuelnosti Archives - Page 116 of 134 - Fondacija Srpski legat\nRođena je pijanistikinja i kompozitor Slavka Atanasijević\nNa današnji dan, 2. novembra 1850. godine u Osijeku je rođena buduća pijanistkinja i kompozitorka Slavka Atanasijević. Od detinjstva je sticala opšte i muzičko obrazovanje pod očevim nadzorom, uglavnom privatno i od najboljih ondašnjih pedagoga sa tih prostora, da bi potom radi usavršavanja u klaviru otišla na studije u Beč.\nRođen je arhitekta Branko Pešić\nNa današnji dan, 1. novembra 1921. godine u Zemunu je rođen arhitekta i profesor Branko Pešić. Nakon što je diplomirao, 1947. godine, radio je kao projektant, šef gradilišta i biroa u Direkciji za izgradnju Novog Beograda. Četiri godine kasnije, izabran je za asistenta na Građevinskom fakultetu u Beogradu, gde je\nNa današnji dan, 31. oktobra 1972. godine u Beogradu je umrla slikarka Beta Vukanović. Rođena je 18. aprila 1872. godine u Bambergu, u Nemačkoj, kao Babet Bahmajer. Nakon osnovne i više ženske škole, upisala se u privatnu slikarsku školu u Minhenu, gde je upoznala Ristu Vukanovića, za koga se potom\nRođen je slikar Milić od Mačve\nNa današnji dan, 30. oktobra 1934. godine u Belotiću je rođen slikar Milić Stanković, poznatiji kao Milić od Mačve. Nakon završene Šabačke gimnazije, upisao je studije arhitekture u Beogradu, pa potom Akademiju likovnih umetnosti, gde je diplomirao 1959. Prvu samostalnu izložbu imao je iste te godine u Beogradu, a prvu u\nUmro je glumac Radomir Raša Plaović\nNa današnji dan, 29. oktobra 1977. godine u Beogradu je umro glumac, reditelj i pedagog Radomir Raša Plaović. Rođen je 20. februara 1899. godine u Ubu, gde je završio osnovnu školu i gimnaziju, posle čega je diplomirao na Filozofskom i Građevinskom fakultetu u Beogradu. Ipak, pošto se još tokom studija\nRođen je kompozitor i prvi srpski doktor muzikologije, Miloje Milojević\nNa današnji dan, 28. oktobra 1884. godine u Beogradu je rođen kompozitor, muzikolog i muzički pedagog Miloje Milojević. Još u detinjstvu, pre osnovne škole, učio je da svira violinu i klavir, a značajne podsticaje u svom muzičkom razvoju dobio je u Novom Sadu, gde se porodica potom preselila, i od\n1 … 113 114 115 116 117 118 119 … 134


Faktor | Upoznavanje građana sa projektom "Južna interkonekcija": Sigurno snabdijevanje gasom BiH\nUpoznavanje građana sa projektom "Južna interkonekcija": Sigurno snabdijevanje gasom BiH\n22.10.2020. / 17:57\nU Sarajevu je ozvaničen početak kampanje informisanje javnosti o projektu gasovoda "Južna interkonekcija" čija realizacija će omogućiti sigurno snabdijevanje gasom u Bosni i Hercegovini i doprinijeti zaštiti okoliša.\nTaj projekt, ukupne vrijednosti 196 miliona KM, predviđa izgradnju gasovoda u dužini 180 kilometara, od kojih će 160 kilometara biti u Bosni i Hercegovini. Povezat će trenutni transportni gasovod BiH s hrvatskim sistemom gasovoda na potezu Zagvozd-Imotski-Posušje-Novi Travnik te imati odvojak za Mostar.\nParlament Federacije Bosne i Hercegovine i Vlada FBiH prepoznali su ovaj projekt kao jedan od najznačajnijih strateških projekata za Federaciju, koji će prvi put, nakon više od četiri decenije, građanima i poslovnom sektoru omogućiti sugurnost opskrbe gasom u BiH i omogućiti nove izvore prirodnog gasa.\nPočetak kampanje informisanja javnosti o ovom značajnom projektu ozvaničen je u Sarajevu obraćanjima ambasadora Sjedinjenih Američkih Država u BiH Erica Nelsona, premijera Federacije BiH Fadila Novalića, federalnog ministra energije, rudarstva i industrije Nermina Džindića i direktora preduzeća BH-Gas Jasmina Salkića.\nFadil NovalićNermin DžindićEric NelsonJužna interkonekcija\nNovalić: Neum je nakon više od 100 godina konačno integriran u ostatak države\nNovalić i Milićević u posjeti: Union banka će igrati još veću ulogu, to možemo uraditi dokapitalizacijama\nUNDP i UNICEF: COVID-19 pogoršava finansijsku situaciju za skoro polovinu domaćinstava u BiH


'Bolji vazduh građanima': Uređaj za merenje zagađenosti svako može da instalira kod kuće\nIzvor: B92, 13.Maj.2021, 11:50\n"Bolji vazduh građanima": Uređaj za merenje zagađenosti svako može da instalira kod kuće\nProjekat iz ekologije "Bolji vazduh građanima" selektovan je za osvajanje premije kompanije A1, koja će u okviru društveno odgovornog programa "Svet kakav želiš" u narednom periodu uložiti 10 miliona dinara u tri ključne oblasti društva u Srbiji.\nProblem zagađenja vazduha u Srbiji je ogroman o čemu govori i jedan od poslednjih podataka Svetske zdravstvene organizacije, da oko 7 hiljada ljudi godišnje umire od posledica zagađenja vazduha, a u Beogradu oko 1.600 ljudi.\nInternet društvo Srbije koje se bavi primenom modernih tehnologija u rešavanju problema životne sredine patentiralo je mini uređaj za merenje kvaliteta vazduha - Klimerko, koji građani sami mogu da instaliraju kod kuće.\nTri odabrana projekta u oblasti javnog zdravlja, obrazovanja i ekologije dobiće ukupno 10 miliona dinara u okviru novog društveno odgovornog programa kompanije A1 Srbija koji nosi naziv „Svet kakav želiš“. Građani su pozvani da daju svoj doprinos ovom poduhvatu jednostavnim glasanjem za jednu...


Zvezda dobila Partizan u finišu uzbudljivog vaterpolo derbija\nU vaterpolo "večitom derbiju", odigranom u okviru 11. kola prvenstva Srbije, Crvena zvezda je kao gost savladala Partizan sa 9:11 (1:3, 4:2, 1:4, 3:2).\nZvezda je bolje počela meč na Banjici, izgradivši vođstvo od 3:1, a onda stigla i do tri gola prednosti. Međutim, serijom od četiri uzastopna gola u drugih osam minuta igre, Partizan je preokrenuo i od "-3" stigao do vođstva od 4:5, pre nego što se na veliki predah otišlo nerešenim rezultatom.\nGotovo preslikano izgledalo je drugo poluvreme. Zvezda je dobila treću deonicu sa 4:1, a samo što je počela poslednja deonica stigla je do, činilo se tada, više nego "bezbednih" 10:6. Međutim, Partizan je preko Ćuka i Čučkovića uspeo da postigne tri gola i na dva minuta i 17 sekundi pre okončanja meča priđe na 10:9.\nMogli su crno-beli u narednom napadu i do izjednačenja, a kada je Čučkovićev udarac zaustavio Šefik, kaznu za tu propuštenu priliku Zvezda je izvela preko Strahinje Rašovića, koji je 67 sekundi pre kraja odveo šampiona Evrope na nedostižna dva gola razlike.\nPosle ove utakmice, Zvezda je, uz meč više, sa učinkom 10-1 stigla po broju pobeda do sada neporaženi Radnički, dok je Partizan treći, sa učinkom 7-4, koliko ima i Vojvodina.\nU derbiju, koji je odigran pred 800 gledalaca, sa Putnikovićem i Ćirićem kao sudijama, Partizan je osam minuta igrao sa vaterpolistom manje, a Crvena zvezda 16 minuta. Oba peterca dosuđena su u korist crno-belih, a oba je odbranio Denis Šefik, koji je meč završio sa čak 19 zaustavljenih šuteva.\nU domaćem, timu Partizana, strelci su po dvaput bili Čučković, Dedović, Obradović i Ćuk, dok je jednom gol dao Mandić, a u ekipi crveno-belih Strahinja Rašović je bio najefikasniji sa tri pogotka, po dva su dali Vukčević i Vapenski, dok su se po jednom u listu strelaca upisali Ivošević, Viktor Rašović, Man i Prlainović.


Nefa nameštaj ruske kompanije Spilit zatvorila predstavništva i ugasila internet stanicu - juGmedia\nNa osnovu dojave potrošača, Nacionalna organizacija potrošača Srbije (NOPS) i Udruženje za zaštitu potrošača (UZPV) piše da je kompanija Nefa nameštaj doo, trgovac nameštajem proizvedenim u kompaniji Spilit doo Vranje za koju se poslednjih dana navodi da je nestala u toku noći, takođe zatvorila svoja predstavništva za poslovanje.\n“Ovim sramnim potezom navedene kompanije, veliki broj potrošača ostao je obespravljen i ne znaju kako da postupe, s obzirom na činjenicu da su u toku ostali aktivni procesi reklamacija, neisporučenih a plaćenih proizvoda, i drugo.\nNefa je nedavno otvorila salon nameštaja u Capitol parku u Leskovcu\nNakon provere pomenute vesti, uverili smo se da je Nefa nameštaj doo zaista ugasio svoju zvaničnu internet i facebook stanicu”, piše u saopštenju.\nOdlaskom „Nefe“ svi potrošači, tvrdi se, ostali su obespravljeni, jer, po sadašnjim saznanjima, ne postoji pravni naslednik pomenute kompanije.\n“Neočekivanim i iznenadnim prestankom rada kompanije proizvođača, sa radom je prestao i salon nameštaja, pa potrošači nemaju zakonsku mogućnost da na bilo koji način ostvare svoja prava”, zaključuje se u saopštenju i dodaje, uz očekivanje da nadležni organi adekvatno reaguju.\nBerba kupine u Pčinjskom okrugu\nVRANJE - Na teritoriji Pčinjskog okruga u toku je berba kupine.Proizvođači nisu zadovoljni otkupnom cenom, a i rod je nešto lošijeg kvaliteta zbog…\nMladi hemičari doneli 5 nagrada leskovačkoj Gimnaziji\nNa Republičkom takmičenju iz hemije, održanom na Hemijskom fakultetu u Beogradu u periodu od 5. do 7. maja, učenici leskovačke Gimnazije sa prirodno…\nTradicionalna letnja akcija dobrovoljnog davanja krvi\nVRANJE - I ove godine tradicionalno, Zdravstveni centar Vranje u saradnji sa Crvenim krstom Vranje organizuje akciju dobrovolјnog davanja krvi u centru…\nHejstings na Američki san ostvario u Leskovcu\nMRDUXEM na Masovna tuča u kafani “Bečejac”, radili noževi, letele flaše i stolice\nVasa na Leskovačka Gimnazija dobila na poklon 3D štampač\nBojan becirovic na Otvoren „ Sani optik “ u Leskovcu\nAntonio Gramsi na Leskovačka Gimnazija dobila na poklon 3D štampač


Google Go light aplikacija za pretraživanje dostupna širom svijeta | Aktuelno\nNaslovna DIGITAL Google Go light aplikacija za pretraživanje dostupna širom svijeta\nGodinu i po dana od kada je predstavljena u Indiji i Indoneziji, lakša verzija Google Go aplikacije za pretraživanje stigla je i do korisnika u drugim djelovima svijeta.\nBudući da zauzima samo 7MB, aplikacija je zamišljena kao alatka za pretraživanje informacija na internetu, a na telefonima iz donjeg segmenta. Pretraživač, pored toga što zauzima manje prostora, pamti i poslednje rezultate pretraživanja, a kako bi korisnik mogao da im se vrati ako iznenada ostane bez interneta. Pored toga što je dizajniran za uređaje sa lošijim specifikacijama, Google Go ima i nekoliko funkcija koje su kreirane na osnovu potreba rastućeg tržišta. Tako je aplikacija prošle godine dobila Lens funkciju koja dozvoljava da uz pomoć kamere čita tekstove koji se fotografišu, i to naglas. Tu je i opcija za glasovno pretraživanje, te ona koja omogućava čitanje internet stranica onim korisnicima koji imaju poteškoće u čitanju, te bilo koje druge probleme zbog kojih nisu u stanju da samostalno tumače tekst.


Kragujevčanka poznata u svetu poručuje: "Mrak ne sme da prevlada"! -\nKragujevčanka poznata u svetu poručuje: „Mrak ne sme da prevlada“!\nSvetski poznata pijanistkinja srpskog porekla, rodom iz Kragujevca, Antonina Tea Sala , održala je u svečanoj Sali Prve kragujevačke gimnazije zapažen koncert “Nokturno iz Šumarica”, posvećen žrtvama Kragujevačkog oktobra\nAntonina Tea Sala rođena je 1986. godine u Kragujevcu, a klavir je počela da uči sa pet godina. Stekla je akademsko zvanje prvog stepena na Državnom Konzervatoriju „Đuzepe Tartini ” u Trstu, gde kasnije završava i specijalizaciju na odseku za klavir branivši sa uspehom disertaciju: „Prisustvo i elaboracija motiva u pijanističkoj literaturi romantičara“, pored predviđenog pijanističkog programa.\nOd preko dvadeset najvisih priznanja izdvajaju se i Međunarodni Grand Prix (Ženeva), Nagrada „Maria Grazia Fabris“ (Trst) kao i Evropsko muzičko takmičenje Monkalieri (Torino)/ dva puta apsolutni pobednik kategorije.\nTakođe je izuzetno posvećena nastavnoj aktivnosti -2011. godine je pokrenula tršćansko sedište udruženja „Mocart-Italija“, a 2014. sarađivala je sa Upravom za produkciju i Umetničkom direkcijom u Državnom Operskom Pozoristu „Dj.Verdi“ u Trstu. Od 2017. do 2020. kao solista učestvuje u nekim od najvećih projekata u Severnoj Italiji, među kojima se posebno izdvaja projekat: „Every child is my child.“\no Zbog čega ste se odlučili da održite koncert koji posvećen žrtvama Kragujevačkog oktobra?\n– Istorijsko sećanje je izuzetno bitno, i poslednjih godina sam se trudila da element socijalne aktivnosti i jakih poruka prenesem kroz koncerte. Samo delo stavljeno u socijalni ili istorijski koncept ima još veću jačinu. Kragujevački oktobar zato što smo svedoci da se sećanje mora negovati, posebno u vremenu kada tehnologija napreduje a kultura rizikuje da opada. Mladi ljudi danas neselektivno prihvataju mnoštvo informacija, I onaj ko im je približniji godinama može bolje d aim prenese vrednosti vezane za kulturu. Godinama sam bila ambasador srpske kulture u celom svetu, I dužnost mi je da posebnu pažnju obratim na svoj Kragujevac.\no Da li je repertor koji ste odabrali vezan za temu tragičnih događaja iz oktobra 1941. godine?\n– Sam naziv „Nokturno iz Šumarica“ govori o mraku koji smo mi zajedno prošli kao grad da bi se zajedno uputili ka svetlu. Daje jednu veliku poruku nade, da noć ne sme da prevlada, a da mi kroz tu bol možemo da postanemo jači, mudriji i da uvek svedočimo o besmislu rata. Mi umetnici imamo posebnu javnu odgovornost da stalno radimo u pravcu mira. Dva dela Betovena i Mendelsona predstavljaju izuzetno velike forme. „Patetična sonata“ ima bezbroj tumačenja, i nadam se da mogu da mu dam novo ovim povodom.\no Šta je vaša misija sada i ubuduće, kao već zrelog umetnika?\n– Poslednjih deset godina sam bila izuzetno aktivna van Srbije, i nadam se da ću u narednom periodu uspeti da prenesem to iskustvo na Balkan. Ovu godinu je obeležila pojava korona virusa, i tu je potpuna novina bilo prisustvo onlajn festivala. Boravila sam u severnoj Italiji, gde e situacija bila jako napeta. Svi smo bili zatvoreni u svojim sobama i vežbali po šest sati, i to je pokazalo snagu umetnosti koja je prevazišla te teške trenutke. Nakon stagniranja kulturnih dešavanja zbog pandemije, ovaj koncert „Nokturno iz Šumarica“ je moj prvi solistički nastup ove godine.


Kako član društva može preneti svoj udeo - Moja Firma\nPOČETNA Baza znanja Pravo Kako član društva može preneti svoj udeo\nNakon što ste se u tekstovima „Upisani i uplaćeni osnovni kapital“ i „Udeli, pravo glasa i o čemu se glasa“ uputili u to šta su udeli i koja prava sa sobom nose, u ovom tekstu će biti reči o tome kako se ti isti udeli mogu prenositi, odnosno kako član društva može preneti svoj udeo bilo na drugog člana društva, bilo na treće lice. Fokusiraćemo se na društvo s ograničenom odgovornošću kao najčešćim oblikom organizovanja, a odredbe koje važe za njega u velikoj meri važe i za ostale oblike organizovanja.\nSloboda prenosa udela\nPrenos udela između članova unutar društva je slobodan, osim ako je zakonom ili osnivačkim aktom drugačije određeno. Osnivačkim aktom mogu se predvideti razna ograničenja za prenos udela. Udeo se prenosi ugovorom u pisanoj formi sa overenim potpisima prenosioca i sticaoca, a može se preneti i na drugi način u skladu sa zakonom. Forma overe potpisa znači da ugovorne strane fizički stanu pred šalter overe suda ili opštine, gde pred ovlašćenim službenikom, kome se legitimišu, potpišu ugovor.\nPostupak u vezi sa pravom preče kupovine\nPrenosilac udela u obavezi je da pre prenosa udela trećem licu, svoj udeo ponudi u pisanoj formi svim drugim članovima društva. Član društva koji koristi pravo preče kupovine obavezan je da u pisanoj formi obavesti prenosioca udela o prihvatanju njegove ponude u celosti. Rok za obaveštenje o prihvatu ponude je 30 dana od dana prijema ponude, osim ako je drugi rok utvrđen osnivačkim aktom, a koji ne može biti kraći od 8, niti duži od 180 dana.\nU slučaju da dva ili više članova društva prihvate ponudu, a između njih i prenosioca udela se ne postigne sporazum o načinu raspodele udela koji se prenosi, raspodela se vrši tako što svaki član koji je prihvatio ponudu kupuje deo udela koji je srazmeran učešću njegovog udela u zbiru udela svih drugih članova društva koji su prihvatili ponudu.\nČlan društva koji ima pravo preče kupovine, a kome prenosilac udela nije dostavio ponudu, ima pravo da u roku od 30 dana od dana saznanja za zaključenje ugovora o prenosu udela, a najkasnije istekom šestog meseca od dana registracije prenosa udela u registru privrednih subjekata ((APR)), podnese tužbu nadležnom sudu.\nOvom tužbom se može zahtevati:\nponištaj ugovora o prenosu udela ili/i\nobavezivanje tuženog člana društva na prenos udela tužiocu, odnosno da presuda zameni ugovor o prenosu udela između tužioca i tuženog člana društva.\nPrenos udela ako postoji više prihvatilaca ponude\nAko postoji više članova društva koji su prihvatili ponudu, od kojih neki naknadno odbiju ili propuste da pristupe zaključenju i overi ugovora o prenosu udela u roku koji je u ponudi naveden (iz razloga za koje nije odgovoran prenosilac udela), prenosilac udela zaključuje ugovor o prenosu udela sa članovima društva koji su pristupili zaključenju i overi. U slučaju da niko od članova društva koji su prihvatili ponudu ne pristupi zaključenju i overi ugovora o prenosu udela u roku koji je naveden u ponudi (iz razloga za koje nije odgovoran prenosilac udela), prenosilac udela svoj udeo može preneti trećem licu pod uslovima koji ne mogu biti povoljniji za to lice od uslova iz ponude. Ako u ovoj situaciji prenosilac udela ne želi da udeo prenese na treće lice, on može protiv jednog ili više članova koji su prihvatili ponudu podneti tužbu nadležnom sudu.\nOvom tužbom, prenosilac može zahtevati da sud donese presudu kojom će:\nutvrditi da je svaki od tuženih stekao srazmerni deo udela koji je predmet prenosa, a koji odgovara učešću udela tog tuženog u zbiru udela svih tuženih ili\nsvakog od tuženih obavezati na isplatu srazmernog dela cene udela koji je predmet prenosa, a koji odgovara stečenom delu tog udela.\nRok za podnošenje tužbe je 30 dana od dana isteka roka koji je u ponudi naveden kao rok za zaključenje i overu ugovora o prenosu udela.\nPrenos udela trećem licu\nAko nijedan od članova društva ne iskoristi svoje pravo preče kupovine, prenosilac udela može u roku od 90 dana od dana isteka roka za prihvat ponude zaključiti ugovor o prenosu udela sa trećim licem. Uslovi pod kojima se može zaključiti taj ugovor, ne mogu biti povoljniji od uslova iz ponude koja je dostavljena drugim članovima društva.\nPrenos udela uz saglasnost društva\nOsnivačkim aktom može se utvrditi da se udeo u društvu može preneti na lice koje nije član društva samo uz prethodnu saglasnost društva. Ukoliko je takva obaveza sadržana u osnivačkom aktu, prenosilac udela mora društvu podneti zahtev za saglasnost. Ukoliko društvo ni nakon isteka roka od 30 dana od dana prijema zahteva za davanje saglasnosti, ne obavesti prenosioca udela o uskraćivanju saglasnosti, prenosilac udela je ovlašćen da udeo prenese u skladu sa uslovima iz tog zahteva.\nPravo društva na određivanje kupca udela\nDruštvo može umesto davanja saglasnosti da odredi treće lice na koje prenosilac udela može preneti udeo pod istim uslovima. U tom slučaju, prenosilac udela može svoj udeo preneti isključivo na to treće lice i pod istim tim uslovima. Ukoliko treće lice ne pristupi zaključenju i overi ugovora o prenosu udela u roku od 15 dana od dana kada je prenosilac udela obavešten o toj odluci društva (iz razloga za koje nije odgovoran prenosilac udela), prenosilac udela ima pravo da udeo proda trećem licu po svom izboru, ali pod istim uslovima. Ako treće lice određeno od strane društva zaključi i overi ugovor o prenosu udela, društvo odgovara prenosiocu udela solidarno za isplatu kupoprodajne cene zajedno sa tim licem.\nPresuda koja zamenjuje saglasnost\nUkoliko dođe do situacije da društvo obavesti prenosioca udela o tome da mu uskraćuje traženu saglasnost, a pri čemu ne odredi treće lice na koje trebe preneti udeo, prenosilac udela može protiv društva tužbom nadležnom sudu zahtevati donošenje presude koja će zameniti saglasnost društva. Ako sud donese presudu koja zamenjuje saglasnost društva, društvo ima pravo na određivanje kupca.\nPrenos udela puten nasleđa\nU slučaju smrti člana društva, naslednici tog člana stiču njegov udeo u skladu sa Zakonom o nasleđivanju („Sl. glasnik RS“, br. 46/95, 101/2003 – odluka USRS i 6/2015).\nPosledice prenosa udela\nPrenosilac udela solidarno odgovara sa sticaocem udela za obaveze prema društvu po osnovu svog neuplaćenog, odnosno neunetog uloga u osnovni kapital društva, kao i za obavezu svih dodatnih uplata u pogledu tog udela, prema stanju na dan prenosa udela.\nPravne radnje preduzete prema, ili od strane prenosioca udela, pre registracije prenosa udela, u pogledu tog udela ili odnosa u društvu, smatraju se radnjama preduzetim prema, odnosno od strane sticaoca udela, osim ako je to nespojivo sa prirodom preduzete pravne radnje.\nOrtačko i komanditno društvo\nUdeo se prenosi pisanim ugovorom zaključenim između prenosioca i sticaoca, kao i na drugi način propisan zakonom. Potpisi na ugovoru o prenosu udela moraju se overiti. Sticalac udela stiče udeo danom registracije prenosa udela. Prenos udela između ortaka je slobodan, osim ako se ugovorom o osnivanju ne odredi drugačije, a prenos udela trećim licima ne može se obaviti bez saglasnosti ostalih ortaka, osim ako se drugačije ne odredi u osnivačkom aktu. U slučaju da ortaci ne daju saglasnost za prenos udela trećem licu, ortak kome je saglasnost za prenos udela uskraćena može istupiti iz društva.\nOdgovornost kod prenosa udela\nPoslednja izmena dana\t12. septembra 2015. u 14:52


MUP SBK/ Tri maloljetnika uz prijetnju oružjem izvršili razbojkništvo u Vitezu\nRahela Čabro - 25/10/2021\n(FOTO) Otvoreno pismo grupe aktivista iz Jajca/ Alarmantno! Vodopad u Jajcu bez vode, ugrožen mrijest ribe…\nUkoliko izgubimo povjerenje u medije, izgubili smo demokratiju\nVrijeme danas: U BiH sunčano\nNovi Travnik/ Obavijest o radnom vremenu gradske knjižnice\nCijene nafte u porastu sedmu uzastopnu sedmicu\nPotencijalni kineski investitori u Novom Travniku\nZukić: Za ublažavanje posljedica pandemije obrtnicima 60 miliona KM (VIDEO)\nTarik Dzihan - 23/10/2021\nStromae se vratio singlom Sante\nGlumac Alec Baldwin ubio jednu osobu i ranio režisera tokom snimanja filma\nIstanbulski derbi u fokusu, Celta u predgrađu Madrida\nPredsjedavajući Predsjedništva Bosne i Hercegovine i lider SNSD-a Milorad Dodik rekao je da od sadašnje generacije predstavnika vlasti u Republici Srpskoj (RS) niko ne može očekivati da promijeni svoj pristup politici pridruživanja NATO-u, jer je u parlamentu tog bh.entiteta usvojena odluka o vojnoj neutralnosti i tako će, kaže, ostati.\nPonovio je da odbija uslovljavanja i da se ne može prije formiranja Vijeća ministara BiH baviti pitanjem NATO-a.\nDodik je ponovo pozvao da se formira Vijeće ministara BiH, parlament, a da se zatim konsenzusom riješavaju važna pitanja, kako je naveo, i u vezi s NATO-om.\nKazao je i da je poznat njegov stav o Hashimu Thaciju, te da nije pozvan na Samit procesa saradnje jugoistočne Evrope, 9. jula u Sarajevu kao predsjendik Kosova, “već kao Priština“.\n– Ako Thaci pristaje da dođe u BiH, na samit Procesa saradnje u jugoistočnoj Evropi (SEECP), iako uz Kosovo stoji ‘fus nota’, neka dođe, ja nema ništa protiv – ustvrdio je Dodik i kazao da Kosovo ostaje nepriznata zemlja.\nKaže da ima razloga da na tom skupu “svašta kaže Thaciju, jer su pokušali da od RS naprave baba rogu koja to nije“.\nDodao je da osim delegata iz SNSD-a na današnju sjednicu Domu naroda Parlamentarne skupštine BiH nisu došli ni delegati iz HDZ-a BiH, jer su zlupotrebljene procedure pri zakazivanju sjednice.\nIstakao je da BiH može da izgradi samo konsenzus te da, kako je ustvrdio, nije dobro što Bošnjaci ignorišu legitimno izabrane predstavnike vlasti RS, čime urušavaju BiH.\nNakon što je zajedno s gradonačelnikom Banje Luke Igorom Radojičevom razgovarao s episkopom banjalučkim Jefremom, Dodik je rekao da je bilo riječi o potrebi da se ubrza izgradnja srpsko-ruskog hrama u Banjoj Luci.\nRadojičić je potvrdio novinarima da je nije bilo riječi o okupljanjima članova grupe „Pravda za Davida“ u crkvenom dvorištu u centru Banje Luke, kojim, kako je naveo, upravlja Epahija Banjalučka, što Grad poštuje, te da treba omogućiti nesmetano odvijanje vjerskih aktivnosti.


Borgward ponovo na evropskom tržištu za koji mesec - Auto Republika\nBorgward planira da nastupi na nemačkom ali i ostalim tržištima zapadne Evrope, počev od prvog kvartala 2018. godine. U razmatranju je, nakon starta ponude, i brzi izlazak na tržište Velike Britanije, uz nužne modifikacije.\nVaskrsli nemački brend Borgward će svoj ponovni život na tržištu Starog kontinenta započeti sa svojim najvećim modelom BX7, dok bi prvi sledeći potez bio, uvođenje u ponudu i manjeg BX5. Ovo proizilazi iz izjava koje je za medije dao potpredsednik kompanije za marketing Tom Anlajker.\nNa manifestaciji Guangzhou Motor Show, centralno mesto u predstavljanju brenda, zauzela je sportska verzija, sa oznakama BX7 TS. Evropska premijera ovog modela na tržištu Evrope je, takođe, u planu, a cenovni rang ponude će se kretati oko 44.000 evra.\nSam BX7 je već homologovan za evropsko tržište, sa volanom sa leve strane, tako da je pitanje početka prodaje svedeno na veoma kratak rok.\n“Ponovno oživljavanje brenda Borgward, koji u svojoj tradiciji, naravno, nema SUV model, na tržištu Kine, doneo je kompaniji dragoceno iskustvo u smislu povratka na svoje matično, nemačko tržište. Novi identitet brenda Borgward je nepoznat kupcima, još uvek. Kompanija će se osloniti i na onlajn plasman, verovatno u većoj meri nego na klasičnu prodaju u salonima ”, izjavio je šef odeljenja dizajna Anders Vorming.\nOstaje da poželimo svaku sreću, nekada čuvenom brendu Borgward.\ntags: Borgward evropsko tržište izdvojeno premijera\nprevious Ford ulaže preko 750 miliona evra u fabriku u Valensiji\nnext Tesla Roadster 2 u sprintu do 100 km/h za 2 sekunde! (video)


06-09-2019 11:48 Svet Planeta Video\nNemačka kancelarka Angela Merkel, koja se nalazi u zvaničnoj poseti Kini, odslušala je himne dveju država sedeći.\nAngela Merkel i Li Kećijang (Foto: Jutjub)\nNapominje se da je na zvaničnoj ceremoniji dobrodošlice u Pekingu Merkelovu dočekao premijer Državnog saveta Kine Li Kećijang.\nTradicionalno, predstavnici zemalja stojeći slušaju himne, ali ovog puta su za kancelarku i kineskog premijera postavljene stolice.\nPolitičari su odslušali nemačku himnu sedeći, a kada je počela himna Kine, Li Kećijang je ustao.\nMerkelova je tokom ceremonije izgledala veselo i kod nje nisu primećeni znaci napada drhtavice.\nNemačka kancelarka je od juna doživela nekoliko javnih napada drhtavice, ali je zvanično saopšteno da se ona dobro oseća. Tokom nekoliko poseta stranih lidera Nemačkoj poslednjih meseci kancelarka je, prvi put u nemačkoj istoriji, slušala državnu himnu sedeći na stolici.\nPročitajte OVDE zašto je američka administracija besna na turskog predsednika, Redžepa Tajipa Erdogana.